PREDSEDNIK FSS "O selektoru posle žreba za Evropsko prvenstvo u Dablinu"\nPredsednik Fudbalskog saveza Srbije Slaviša Kokeza izjavio je danas da se po pitanju smene selektora Mladena Krstajića neće oglašavati do žreba kvalifikacija za EURO 2020. godine. Žreb u Dablinu biće održan 2. decembra.\n- Neću se oglašavati pre žreba kvalifikacija za Evropsko prvenstvo. Posle možemo da razgovaramo o bilo kojoj temi - rekao je Kokeza Tanjugu.\nOva izjava prvog čoveka FSS ipak nešto govori, pogotovo posle medijskih informacija da Krstajić odlazi, što je i on sam indirektno potvrdio na konferenciji za medije posle pobede protiv Litvanije i plasmana u B Ligu nacija.\n- Daleko je mart - rekao je tada Krstajić, nedugo pošto je konstatovao da mu je pao kamen sa srca i da mu je godina na funkciji selektora najteža u karijeri.\nTako je opet u prvi plan izbila priča da će Krstajića naslediti Dragan Stojković Piksi, za koga Kokeza nikad nije krio da mu je najveća želja. Takođe, upada u oči da je sadašnji scenario sa Krstajićem gotovo identičan onome od pre godinu dana kada je smenjen Slavoljub Muslin.\nI Muslin je tada dobio otkaz, uprkos ostvarenom cilju i plasmanu na Mundijal. I Krstajić je plasmanom u B Ligu nacija ostvario plan, ali izgleda da je “pao” na istoj stvari - sastavu tima.\nKao što je Muslin tvrdoglavo odbijao da pozove Sergeja Milinkovića Savića, tako je Krstajić “precrtao” Luku Milivojevića, Matiju Nastasića, Vladimira Stojkovića, Branislava Ivanovića, Duška Tošića...\nOsim toga, konstantno je odbijao da igra sa dva špica, uprkos “pritisku javnosti”, kao i jasnoj poruci predsednika Kokeze da je ta opcija, sa Prijovićem i Mitrovićem, prava, pogotovo protiv Litvanije ili Rumunije kad imaš igrača više.\nNa kraju, kad je “voda došla do grla”, na poluvremenu protiv Litvanije, Krstajić je uveo Prijovića, a epilog je poznat - četiri gola, jedan njegov, plus asistencija...\nSUDBINA SELEKTORA U RUKAMA FSS OD 3. DECEMBRA Srbiji treba više od Mladena Krstajića


Korten čelik se odlično uklopio u stari zamak; Foto: BoysPlayNice\nAnđela Aleksić, 18.11.2020. 2 3 min za čitanje\nHelfštin je drugi zamak po veličini u Češkoj, odmah posle onog u Pragu, a ovom hrabrom rekonstrukcijom njegova vrednost će još više porasti.\nPozicioniran na brdu, visoko iznad doline reke Morave na jugoistoku Češke, zamak Helfštin iz 14. veka predstavlja značajnu kulturnu baštinu ove zemlje. Nažalost, 2014. godine zamak je morao biti zatvoren za posetioce zbog ozbiljne opasnosti po sigurnost posetioca jer su se zidovi urušavali. Međutim, to je bila prilika da se pristupi temeljnoj rekonstrukciji ovog vrednog istorijskog spomenika iz perioda renesanse.\nJedan od primarnih zahteva nadležnih u regiji Olomouc bio je da obnova zamka uključi i izgradnju novog krova. Ipak, Institut za nacionalno nasleđe insistirao je na očuvanju građevine u derutnom stanju, te je izgradnja krova bila dozvoljena samo delimično i mogao je visinski da se postavi samo do nivoa obodnih zidova.\nRenesansa renesansnog zamka\nArhitektonska firma Atelier-r, koja potpisuje projekt, rekonstrukciju zamka započela je korišćenjem drona koji je zabeležio na hiljade fotografija, zahvaljujući kojim je bilo moguće sprovesti 3D mapiranje postojećih zidova kao i planirane modifikacije.\nArhitekte za ArchDaily ističu da su želeli da urade više od onoga što je bio projektni zadatak tehničke rekonstrukcije. Naime, nastojali su da upotpune izgled istorijske građevine elementima savremene arhitekture koji će doprineti praktičnoj upotrebi zamka, kao i dodatnoj estetskoj privlačnosti.\nArhitekte su nastojale da upotpune izgled istorijske građevine elementima savremene arhitekture.\nKako bi posetioci mogli bolje da se upoznaju sa ovom istorijskom građevinom, arhitekte su ubacile nove pešačke rute povezujući prizemlje sa do sada nepristupačnim višim nivoima zgrade. Dodatni savremeni elementi jasno su prepoznatljivi i mogu se videti, a primenjene su tri vrste materijala, odnosno po jedan za svaki nivo. Tako je krov izveden u kombinaciji stakla sa čeličnim gredama, stepenište i mostovi su od korten čelika, dok su staze u prizemlju od poliranog betona.\nRavni stakleni krov umetnut je između starih zidova zamka, oslonjen na čelične grede, tako da omogućava čist pogled na nebo, što je i bila primarna ideja tokom odabira krovnog materijala.\nArhitekte su se opredelile za peskirano staklo iz više razloga. Jedan od primarnih razloga je zato što je jednostavno za održavanje, ali i pogodno za širenje prirodne svetlosti u unutrašnjosti. Jedini deo zamka koji je pokriven potpuno transparentnim staklom je prostor kapele, jer u ovom delu stakleni krov simbolizuje nebo.\nJedino je kapela pokrivena potpuno transparentnim staklom jer u ovom delu stakleni krov simbolizuje nebo.\nPasarele od kortena\nNivo nekadašnjeg krova, sada je postao nova ruta za razgledanje. Za pešačke mostove je bilo presudno odabrati materijal koji je bezvremenski, te je korten bio idealan izbor. Korten je posebna legura gvožđa koja podleže koroziji, ali „sazreva“ na takav način da se idealno uklapa uz patinirane stare istorijske zidove. Zanimljivo je da je Helfštin zamak poznat po svojoj tradiciji izrade gvožđa, te je sasvim logičan bio odabir ovog materijala koji s vremenom izgleda bolje.\nHelfštin zamak poznat je po svojoj tradiciji izrade gvožđa, te je sasvim logičan bio odabir kortena.\nU prizemlju je izvedena mreža staza i prostora za okupljanje od prefabrikovanih betonskih ploča. Prostor između poliranih betonskih elemenata i starih zidina u nivou tla je zasut šljunkom.\n„Naš koncept je zasnovan na poštovanju istorijske građevine i teži velikim naporima da se sačuva autentičan karakter zamka. Zamak je dobio atraktivnu rutu za razgledanje koja posetiocima omogućava da saznaju više o istoriji građevine i uživaju u slikovitim pogledima sa pasarele na gornjem nivou zamka koji je nekada bio krov. Savremena arhitektura se ovde ne takmiči sa istorijskom građevinom, već stvara kohezivnu celinu u kojoj svi elementi, i stari i novi idu ruku pod ruku.“, rekle su arhitekte iz Atelier-r.\nKako je obnovljena Golubačka tvrđava (video)\n#Atelier-r #ceska #corten #Helfstyn #istorjska gradjevina #korten #rekonstrukcija #renesansa #revitalizacija #stakleni krov #zamak\nBudimpešta uskoro dobija svoj prvi neboder\nKula voća i povrća: Prva vertikalna farma na svetu gradiće se u Šendženu\nStara kamena kuća pretvorena u zonu komfora\nOtvoren prvi višespratni skejt park na svetu\nŠarmantna vikendica u Portugalu\nmeni ovaj način, kombinacij materijala fantastičan, sličan materijal je korišten za renoviranu česmu na kališu!\nkod ovakvih stvari\ntaj korten uvek dobro izgleda!


Beloruski aktivisti: Više od 800 privedenih na antivladinim protestima | Tacno.net\nBeloruski aktivisti: Više od 800 privedenih na antivladinim protestima\nAutor 👤tačno.net 9.11.2020. u 09:40\nHaley traži pristup nuklearnih inspektora iranskim vojnim bazama\nZalet poslije Corona pauze: VW želi za mjesec dana ponovo imati punu proizvodnju\nNovinari “Guardiana” suočeni sa optužbama za terorizam\nŠpanjolska: Sanchez dobio mandat za sastavljanje vlade\nOslobađanje Idliba i Uskrs u okupiranoj Siriji\nZabrana nošenja burke: Diskriminacija ili zaštita prava žena?\nPolicija u Belorusiji privela je stotine antivladinih demonstranata koji su se 8. novembra okupili u više gradova, trinaestu uzastopnu sedmicu protesta sa kojih pozivaju na ostavku Aleksandra Lukašenka i raspisivanje novih izbora.\nGrupa za ljudska prava “Vyasna” saopštila je da su snage bezbednosti privele oko 800 ljudi u više beloruskih gradova. Grupa je saopštila da su neki od demonstranata kasnije pušteni.\nVideo i fotografije na društvenim mrežama prikazuju muškarce, uglavom u civilu, kako brutalno obaraju demonstrante na zemlju i guraju ih u policijska vozila.\nOd ranog jutra 8. novembra u glavnom gradu Belorusije su raspoređene jake policijske snage, a nekoliko ljudi je privedeno samo nekoliko minuta nakon početka skupa. Snage bezbednosti blokirale su nekoliko ulica i ogradile područja u centralnom Minsku.\nUčesnici “Marša demokratije” mahali su na ulicama Minska crveno-belim zastavama i kišobranima koji su postali simbol opozicije.\nPristup internetu je na mobilnim telefonima ograničen od jutra. Nekoliko stanica podzemne železnice u centru grada zatvoreno je sat vremena pre skupa, pod obrazloženjem “bezbednosti putnika”.\nProtesti su organizovani nakon što je policija 7. novembra na protestu protiv Lukašenka privela desetine medicinskih radnika.\nOko 60 lekara i drugih zdravstvenih radnika koji su se okupili na demonstracijama u blizini bolnice u Minsku odvedeni su u policijske stanice, saopštila je grupa za ljudska prava “Vyasna”.\nU Belorusiji se gotovo svakodnevno održavaju protesti od spornih predsedničkih izbora u zemlji 9. avgusta, kada je Lukašenko, koji je na vlasti od 1994. godine, proglasio pobedu, uprkos optužbama protivnika, glasača i zapadnih vlada da su izbori namešteni.\nNasilno suzbijanje protesta rezultiralo je sa nekoliko smrtnih slučajeva, stotinama povređenih i više od 10.000 uhapšenih.\nTagovi: Bjelorusija protesti


Dado Glišić snimio novi spot – Poznati.info\nDado Glišić snimio novi spot\nPopularni pevač poznat po hitovima, Dado Glišić obradovaće posle spota za pesmu „Čija li si“ sve svoje fanove novim spotom za pesmu „Budi svačija“, ekskluzivne fotke su sa već snimljenog spota u Banja Luci.\nAko je sudeći po fotografijama i pesmi sigurno je to da će vizuelni identitet biti prepoznatljiv i u njegovom maniru što obećava veoma slušane i gledane pesme i spotove. Sve pesme nastaju u njegovom studiju „The Best“ Banja Luka, kao i spotovi koji su u njegovoj sopstvenoj režiji.\nIako je vredno radio na novom albumu „Još nije gotovo“ Dado se tu ne zaustavlja već planira da svaku pesmu ekranizuje kao i da snimi duetsku pesmu sa Anom Nikolić.\nS obzirom da ima duetsku pesmu sa Željkom Vasićem, i sa Kajom, koje su postali veliki hitovi sigurni smo da će i ova biti jako slušana. Promocija novog albuma će se održati 18.marta u popularnom klubu „Kasina“, gde ce Dado Glišić otpevati svojih nekoliko pesama uživo.


Izbor najboljih u menadžmentu ljudskih resursa 2019 – Info Centar Juga\nBiti najbolji u bilo čemu je veliki uspeh, ali biti najbolji u oblasti menadžmenta jeste mudrost uspešnog poslovanja, koju su prisutni na godišnjem samitu Instituta za menadžment ljudskih resursa Srbije, kao pojedinci i organizacije prepoznali.\nU nameri da se takav uspeh promoviše, a rad nagrađuje Resurs Grupa i Institut za menadžment ljudskih resursa Srbije, dodeljuje priznanja i nagrade za jasno definisane vizije, kreativne pristupe, originalnosti i brojne doprinose na osnovu kojih je stručna Komisija procenila za najbolje u Srbiji.\nInstitut za menadžment ljudskih resursa Srbije započinje tradiciju dodeljivanja priznanja za sve one koji su doprineli postavljanju najviših standarda, u svom poslovanju i koji su dali najveći doprinos praksi upravljanja ljudskim resursima u Srbiji, u proteklom i sadašnjem vremenu.\nOvaj Institut dodelio je priznanja „NAJBOLJI U SRBIJI“ iz oblasti menadžmenta ljudskih resursa. U prisustvu predstavnika lokalnih samouprava, Agencije za mirno rešavanje sporova, Vlade Republike Srbije, brojnih udruženja i organizacija, ta priznanja dobilo je 20 najzaslužnijih i najboljih u ovom resursu. Nagrađenima je u Fruškim termama, u banji Vrdnik, priznanja uručio docent dr Srećko Stamenković, direktor Resurs Grupe.\nOvo vredno priznanje koje se dodeljuje najzaslužnijima za doprinos u razvoju i upravljanju ljudskim resursima u Srbiji uručeno je i Goranu Joviću, direktoru Regionalne privredne komore za Jablanički i Pčinjski okrug koji je kao zaslužni pojedinac primio nagradu „Najbolji u menadžmentu ljudskih resursa“.\nInstitut je takvu odluku doneo ceneći sveukupni angažman, rezultate i menadžerski aktivizam Gorana Jovića u ekonomskom razvoju privrede ovog dela Srbije, a posebno u oblasti mendžmenta ljudskih potencijala što predstavlja ključ za ekonomski uspeh i zdrave partnerske odnose privrednika juga Srbije sa užim i širim okruženjem, kao i afirmaciji prekogranične saradnje. Izbor i dodeljivanje nagrada „Najbolji u menadžmentu ljudskih resursa“ ima za cilj prepoznavanje onih pojedinaca i institucija koje su dale najveći doprinos praksi upravljanja ljudskim resursima u Srbiji u proteklom i sadašnjem vremenu.\nCakić: „Posebna pažnja mladim bračnim parovima koji žele da se bave poljoprivredom“\nJavni konkurs za popunjavanje radnog mesta načelnika Opštinske uprave Lebane\nFond za razvoj poljoprivrede u Bojniku raspisao konkurs


Izvor: AutoBlog, 14.Okt.2019, 15:16\nNakon verzija Taycan Turbo i Taycan Turbo S koje su imale premijeru prošlog meseca na sajmu automobila u Frankfurtu, Porsche je paletu svog električnog modela proširio i varijantom Taycan 4S. Taycan 4S je dostupan u standardnom izdanju sa 390 kW/530KS i litijum-jonskim baterijama od 79.2 kWh, kao i u opcionoj verziji sa 420 kW/571KS i baterijama od 93.4 kWh. Obe verzije od 0 do 100 km/h ubrzavaju za 4,0 sekunde, dok je najveća brzina ograničena na 250 km/h. Varijanta sa 530KS ima autonomiju od 407 km, a ona sa 571KS može da pređe 463 km (po WLTP normama). Porsche ističe i da se do 80% kapaciteta baterija na brzom punjaču može napuniti za samo 22.5 minuta. Tu...\nAutoBlog: Električni Uniti One\nElektrični Denza X\nIzvor: AutoBlog, 15.Okt.2019, 07:33\nKompanija Denza (koju su 2012. godine osnovali nemački Daimler i kineski BYD) nakon najavnog koncepta sada predstavlja i serijsku verziju svog novog električnog crossovera. Denza Concept X je premijeru kao koncept vozilo imao pre nekoliko meseci na sajmu u Šenženu, dok će serijski model prvi moći...


Nike muške patike za trčanje RUN SWIFT 2 M CU3517-003 cena, cene Srbija, prodaja Beograd Novi Sad Niš\nNike muške patike za trčanje RUN SWIFT 2 M CU3517-003 cene\nTrenutno nemamo slike za Nike muške patike za trčanje RUN SWIFT 2 M CU3517-003\nPuma muške plitke patike CELL VIVE 194347-01\ncena od 7.054,00 din\nEPonuda nije internet prodavnica već Vam omogućava da brzo i lako nađete Nike muške patike za trčanje RUN SWIFT 2 M CU3517-003 po najjeftinijoj ceni. Naš cilj je da kupci budu što bolje informisani o ponudi Nike muške patike za trčanje RUN SWIFT 2 M CU3517-003 na tržištu Srbije. Vrlo lako nalazite željeni proizvod za kategoriju Muške patike cene, ne morate da lutate od sajta do sajta za Nike Muške patike, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nike muške patike za trčanje RUN SWIFT 2 M CU3517-003 sa PRODAVCEM. EPonuda ne može da garantuje potpunu tačnost specifikacije i slika za Nike muške patike za trčanje RUN SWIFT 2 M CU3517-003. Pre kupovine, podatke za Nike muške patike za trčanje RUN SWIFT 2 M CU3517-003 proverite na sajtu PROIZVOĐAČA.


Egzit će opstati? | Pisanija.com\nEgzit će opstati?\nObjavio/la Limanka11 , na datum 8.11.12\nNOVI SAD - Najava države da više neće finansirati Egzit dovela je u pitanje njegovo održavanje sledeće godine i iako je generalni menadžer tog festivala podneo ostavku, gradonačelnik Novog Sada najavljuje da će nastaviti da finansijski pomaže festival, ali da će insistirati na izveštajima gde su otišla uložena sredstva.\nOsnivači "Egzit festivala" saopštili su da su posvećeni nastavku održavanja festivala jer on predstavlje projekat od izuzetnog značaja za Srbiju i jedan od njenih najpoznatijih brendova, koji nije u mogućnosti da funkcioniše na strogim komercijalnim osnovama.\n"Egzit", kako se ističe u saopštenju, svaki uložen dinar u festival državi vrati višestruko, što ga čini jednom od najboljih investicija koju Srbija ima.\nPredstavnici "Egzita" navode da ulaznice za "Sziget festival" u Budimpešti košta 230 eura, dok se cena ulaznice za "Egzit" kreće od 50 do 100 eura, kao i da su budžeti komercijalnih sponzora u Srbiji desetostruko manji nego na Zapadu.\nKako podsećaju iz "Egzita", taj festival svake godine okupi desetine hiljada turista koji po nezavisnim istraživanjima u Novom Sadu i Srbiji potroše više od 15 miliona eura, a procene su da je "Exit" na taj način do sada "investirao" u Srbiju više od 100 miliona eura i da će u narednih 10 godina na isti način privući više od 150 miliona eura deviznog priliva srpskom turizmu.\nEgzit predstavlja jedan od najpozitivnijih brendova Srbije, a CNN, BBC, "Guardian", "Times" i drugi najznačajniji svetski mediji, redovno proglašavaju "Egzit" jednim od najboljih svetskih muzičkih festivala, navodi se u saopštenju.\nKako se dodaje, britanski "Economist", koji je najuticajniji svetski ekonomski magazin, je doprinos Egzita i Novaka Đokovića imidžu Srbije svrstao u kategoriju - neprocenjivo.\nNajava države da više neće finansirati "Egzit" dovela je u pitanje njegovo održavanje sledeće godine i iako je generalni menadžer tog festivala podneo ostavku, gradonačelnik Novog Sada najavljuje da će nastaviti da finansijski pomaže festival, ali da će insistirati na izveštajima gde su otišla uložena sredstva.


„Kulturno nasleđe i priroda“ - East Side portal\nObjavljeno: 15. septembar 2017.\nI ove godine negotinski Muzej Krajine učestvuje u Manifestaciji „Dani evropske baštine“. Tim povodom, u okviru ovogodišnje teme pod nazivom „Kulturno nasleđe i priroda“, biće priređeni programi 19. i 21. septembra\nU okviru Manifestacije „Dani evropske baštine“ Muzej Krajine u Negotinu priređuje zanimljive programe. Prvi od njih je najavljen za 19. septembar u 19 sati u Galeriji Muzeja „Hajduk Veljka“. Reč je o izložbi „Nasleđe i priroda“, autora Emile Petrović, etnologa-antropologa, višeg kustosa Muzeja Krajine.\nU saradnji sa Pokrajinskim zavodom za zaštitu prirode, dva dana kasnije, 21. septembra, u Galeriji Mokranjčeve kuće biće priređena izložba fotografija „Stene - skrivene boje i oblici“, autora Darka Timotića, diplomiranog inženjera geologije za paleontologiju. Iste večeri od 19 sati u istom prostoru publika će premijerno moći da pogleda dokumentarno-prirodnjački film autora mr Olivera Fojkara „Dunav - reka života“, suptilnu priču o najmoćnijoj evropskoj reci.\nIzborom ovih programa negotinski Muzej Krajine se priklonio predloženoj temi za ovogodišnje „Dane evropske baštine“ koja glasi „ Kulturno nasleđe i priroda“. Samim tim Negotin se, kao i cela Srbija, uključena u ovu manifestaciju od 2001. godine, priključio obeležavanju zajedničke teme na nivou Evrope.\n„Dani evropske baštine“ kao zajednički program Saveta Evrope i Evropske komisije se obeležavaju u 50 država, od 1991. godine. Srbija se uključila deceniju kasnije i od tada podržava programski cilj da se širokoj javnosti približi i učini dostupnim kulturno nasleđe i da se tom prilikom istakne jedinstvo raznolikosti zajedničkog evropskog nasleđa, kao jednog od najkarakterističnijih činilaca evropskog identiteta.\nkultura\tNegotin\topština Negotin\tMuzej Hajduk Veljka


VLADA RS-a USVOJILA "ALTERNATIVNI" IZVJEŠTAJ: Nećete vjerovati kakve laži i podvale Višković šalje Vijeću sigurnosti! - ArmijaRBiH.com\n29. October 2020. 29. October 2020. redakcija 0 Komentara\nVlada Republike Srpske usvojila je 24. izvještaj koji će uputiti Vijeću sigurnosti UN-a, iznoseći ocjene koje su u direktnoj suprotnosti s ocjenama OHR-a, čiji se izvještaji svakih šest mjeseci razmatraju na sjednicama Vijeća sigurnosti. Alternativni izvještaj Vlade RS-a do sada se nikada nije službeno razmatrao na sjednici Vijeća sigurnosti.\nKako je saopšteno, izvještaj se odnosi na period maj – oktobar 2020. godine i u njemu, kao i u svojim dosadašnjim izvještajima, Vlada izražava viđenja o ključnim pitanjima i problemima s kojima se suočava BiH.\nU prvom poglavlju Izvještaja naglašava se opredijeljenost RS-a za Dejtonski sporazum i naglašava potreba da druge zainteresovane strane pokažu istu opredijeljenost.\n– Dejtonski sporazum je jedan od najuspješnijih mirovnih sporazuma u istoriji, zbog koncepta Ustava BiH koji štiti dva entiteta i tri konstitutivna naroda u BiH. Bosna i Hercegovina je često disfunkcionalna, ali osnovni razlog ne leži u Dejtonskom sporazumu nego u odbijanju važnih aktera da ga prihvate i poštuju. BiH može biti potpuno uspješna samo ako se akteri u BiH i izvan nje budu pridržavali Dejtona – kažu u Vladi.\nDrugo poglavlje Izvještaja bavi se osporavanjima Dejtonskog sporazuma koji dolaze iz same BiH. Kako kažu, SDA, najveća bošnjačka stranka, jasno je stavila do znanja da ne prihvata dejtonski kompromis.\n– Često demonstrira svoje odbijanje Dejtona, između ostalog i u svojoj deklaraciji iz septembra 2019. godine, u kojoj otvoreno poziva na ukidanje dejtonske strukture BiH. Pozivi na takozvanu građansku BiH ustvari su pozivi na državu kojom vladaju i kojom se vlada za najbrojniji konstitutivni narod u BiH – piše u Izvještaju.\nU trećem poglavlju govori se o potrebi da se lideri u BiH zalažu za regionalnu saradnju i pomirenje. Iako Republika Srpska i njeni lideri rade na gradnji mostova sa susjednim zemljama BiH, SDA i mnogi drugi elementi sarajevskog političkog establišmenta rade upravo suprotno.\n– Četvrtim poglavljem Republika Srpska naglašava svoju opredijeljenost za put BiH ka EU i ističe napredak ostvaren na polju evropskih integracija, kao i prepreke koje stoje na tom putu. Republika Srpska ostvarila je značajan napredak na usklađivanju zakona sa pravnim tekovinama EU i realizovala reforme sa ciljem postizanja napretka na evropskim integracijama. BiH, takođe, napreduje sa reformama i pokazala je kretanje na ostvarivanju 14 ključnih prioriteta koje je Evropska komisija istakla u svom Mišljenju o zahtjevu BiH za članstvo u EU. Međutim, dalje prisustvo visokog predstavnika i stranih sudija u Ustavnom sudu BiH ostaje prepreka evropskim integracijama. EU je s pravom ukazala na to da je visoki predstavnik nespojiv sa članstvom u EU – saopšteno je iz Vlade RS-a.\nPeto poglavlje govori o prilivu migranata u BiH, koji, pored humanitarne krize, donose prijetnju po sigurnost BiH.\nPotsjećamo, Visoki predstavnik Valaneton Inzko najavio je danas kako će u svom redovnom šestomjesečnom izvještaju o stanju u BiH, koje iduće sedmice šalje Vijeću sigurnosti UN-a, ponovo upozoriti na istupe i ponašanja koja dovode u pitanje opstanak BiH, odnosno provedbu Daytonskog sporazuma.\nInzko je kazao da neće biti ništa od planova za prekrajanje BiH, najavivši kako će na Dodikove antidejtonske istupe ponovo upozoriti Vijeće sigurnosti UN-a.\nInzko je rekao kako zapaljiva retorika za kojom poseže Dodik ne vodi nigdje te da od nje svakako neće imati koristi niko u BiH.\n← Govor kakav se ne pamti u Skupštini Srbije: Kamberi održao lekciju Vučiću i za Sarajevo\nGodišnjica pogibije heroja Hajrudina Mešića-kapetana Hajre →\n9. August 2020. redakcija 0\nKOLUMNA AKADEMIKA DURAKOVIĆA O KOJOJ BRUJI “HERCEG-BOSNA”: “Komšić ili Čović – spas ili disolucija države BIH”


Indipendent: Fejsbuk spaja aplikacije - Tehnologije - Dnevni list Danas\nPočetna » Tehnologije » Indipendent: Fejsbuk spaja aplikacije\nIndipendent: Fejsbuk spaja aplikacije\nFejsbuk namerava da spoji usluge slanja i primanja poruka na Votsapu, Instagramu i Fejsbuk Mesindžeru u jednu uslugu, piše Independent.\n0Piše: FoNet 25. januara 2019. 18.49\nSpajanje se očekuje početkom sledeće godine. Svaka aplikacija će i dalje postojati samostalno i imati svoje individualne karakteristike, ali platforma za razmenu poruka biće im zajednička. Ideja iza ovog poteza je poboljšanje komunikacije između milijardi korisnika različitih aplikacija u vlasništvu Fejsbuka.\nIzvršni direktor Fejsbuka, Mark Zukerberg, navodno je naredio da sve poruke putem aplikacija budu kriptovane od kraja do kraja, tako da je nmogućeno presretanje te poruke. Portparol Fejsbuka rekao je da kompanija želi da „postigne najbolji mogući nivo razmenjivanja poruka, a korisnici žele da taj proces bude brz, jednostavan, pouzdan i privatan“.\n„Radimo na tome da još više naših platformi za razmenu poruka bude kriptovano i da se olakša komunikacija između prijatelja i porodica putem interneta“, rekao je on.\naplikacije, Facebook, Fejsbuk, Instagram\nVodič za početnike: Najbolje aplikacije za upoznavanje\nBitka za novac budućnosti je već počela


Bokelju stiže neugodni Lovćen\nBokelj u 5. kolu Telekom Prve lige dočekuje Lovćen sa Cetinja. U prošlom kolu, nakon dva trijumfa i remija, fudbaleri Bokelja upisali su prvi ovosezonski poraz od Rudara. Kotorani su u Pljevljima poraženi od boljeg…\nDenis Mandić i dalje na čelu Primorca\nDenis Mandić ponovo je izabran za predsjednika Upravnog odbora Vaterpolo kluba Primorac, odlučeno je danas na prvom redovnom zasijedanju skupštine kluba. Ovo je Mandićev drugi mandat na čelu kotorskog kluba s kojim je, po preuzimanju…\nPrvi poraz Kotorana: Rudar - Bokelj 2:0\nFudbaleri Bokelja u 4. kolu Telekom Prve lige poraženi su od Rudara rezultatom 2:0 (0:0). Kotorani su u Pljevljima upisali prvi ovosezonski poraz, nakon što su u prethodna tri kola ostvarili dvije pobjede i remi.…\nVeliki izazov u Pljevljima: Bokelj gostuje Rudaru\nFudbaleri Bokelja u 4. kolu Telekom Prve lige sastaju se sa Rudarom u Pljevljima. Susret na sjeveru Crne Gore veliki je izazov za kotorski tim koji je, po povratku u elitni rang, iznenadio dobrim rezultatima. Kotorani su,…\nVIDEO: Bokelj - Grbalj 1:0\nFudbaleri Bokelja zasluženo su slavili u gradskom derbiju i, nakon tri kola, nalaze se na visokoj trećoj poziciji sa osvojenih sedam od mogućih devet bodova. Izabranici Slobodana Draškovića, taktički prije svega, nadmudrili su Grbalj, dok veći…\nBokelj zasluženo slavio u gradskom derbiju\nFudbaleri Bokelja u trećem kolu Telekom Prve lige savladali su ekipu Grblja rezultatom 1:0 (1:0). Bokelj je zasluženo slavio protiv gradskog rivala, a gol odluke u 39. minutu, nakon kornera, postigao je Miloš Nikezić. Grbalj…\nPonovo gradski derbi: Bokelj dočekuje ekipu Grblja\nFudbaleri Bokelja dočekuju danas na Gradskom stadionu ekipu Grblja. Nakon remija sa Zetom i ubjedljive pobjede nad Mogrenom u Budvi, što ih je pozicioniralo na četvrto mjesto, igraju sa gradskim rivalom koji u prethodna dva…


Sud u Strazburu odbio tužbu porodice ubijenog gardiste, advokat tvrdi da je cilj bio skretanje pažnje na glavni predmet | Blok vesti\nSud u Strazburu odbio tužbu porodice ubijenog gardiste, advokat tvrdi da je cilj bio skretanje pažnje na glavni predmet\nEvropski sud za ljudska prava u Strazburu odbacio je danas tužbu porodice gardiste Dragana Jakovljevića, koji je zajedno sa Draženom Milovanovićem ubijen u kasarni Topčider 2004. godine, a koja je podneta protiv bivšeg vojnog istražnog sudije Vuka Tufegdžića zbog povrede ugleda i časti. Kako je saopštio Sud, tužba je odbijena zbog neiskorišćavanja svih pravnih lekova u državi. Advokat porodice Jakovljević, Predrag Savić, za Insajder kaže da je takva odluka bila očekivana, ali da je cilj svakako bio skretanje pažnje na slučaj i glavni predmet koji je takođe u postupku pred Sudom.\nU odluci koja je danas objavljena na sajtu Evropskog suda, navodi se da je tužba odbačena jer nisu iscrpljeni svi domaći pravni lekovi, odnosno jer su pored krivičnog postupka i postupka pred Ustavnim sudom, koji su prošli neuspešno, Jakovljevići mogli da pokrenu i parnični postupak za odštetu usled povrede časti i ugleda.\nPodsetimo, u žalbi je porodica ubijenog vojnika tvrdila da je Tufegdžić svojom istragom, javnim nastupima i klevetama povredio ugled i čast njihovog mrtvog sina.\n"Nije to ništa neočekivano. Mada razlog zbog kojeg je naša tužba proglašena neprihvatljivom je taj što nismo još Tufegdždića tužili u parnici za naknadu štete. Roditelji to nisu želeli nikada, njima nikakav novac od njega nije potreban. Oni su od njega tražili da postupa u skladu sa zakonom i svojim ovlašćenjima, a ne da kao postupajući sudija vređa njihovog sina", kaže Savić za Insajder.\nOn kaže da je veliki uspeh što je sedmočlano veće uopšte raspravljalo o jednoj ovakvoj žalbi, kao i da će zatražiti da žalbu ispita veliko veće Evropskog suda, koje je sastavljeno od 17 članova, na šta ima pravo.\nSavić kaže da iako je bilo očekivano da Sud tužbu odbije, ona je podneta kako bi se "ishodovao srpski presedan".\n"Presedan je da je sedmočlano veće raspravljalo o jednoj takvoj tužbi, to se ranije nikada nije dogodilo jer ESLJP kao i naš Ustavni sud dosad nije pružao zaštitu privatnim krivičnim tužiocima. Mi smo ovo radili da bismo skrenuli pažnju domaće i stručne javnosti i u tome smo uspeli. Takođe, da bismo poboljšali šanse da se donese odluka o prihvatljivosti o rešavanju našeg glavnog predmeta pred ESLJP, zbog neispunjenja odluke Ustavnog suda", podsetio je on.\nUstavni sud je još 2013. godine utvrdio da je u konkretnom slučaju došlo do "povrede procesnopravnog aspekta prava na život" i naložio srpskom tužilaštvu da "preduzme sve mere kako bi se pretkrivični postupak u tom slučaju okončao u najkraćem roku", ali tužilaštvo do danas nije otvorilo istragu, već je slučaj i dalje u predistražnoj fazi.\nUstavni sud tada je naložio i da država porodicama isplati po 5.000 evra zbog neefikasne i nedelotvorne istrage. Početkom godine, zbog nesprovođenja efikasne i delotvorne istrage advokati porodica podneli su predstavku Evropskom sudu za ljudska prava u Strazburu.\n"Na marginama vodimo te predmete da skrenemo pažnju javnosti o pojačamo značaj glavnog predmeta", zaključio je Savić.\nIstraga o ubistvu gardista Dragana Jakovljevića i Dražena Milovanovića ispred vojnog objekta Karaš na Topčideru i nakon 16 godina stoji u mestu.\nTri nezavisna veštačenja zaključila su da je u pitanju ubistvo, dok je samo vojna istraga pokazala da je jedan vojnik ubio drugog, pa sebe. Motiv za ubistva do danas je nepoznat, a na svako pitanje o fazi istrage u nadležnom tužilaštvu navode da je postupak i dalje u predistražnoj fazi.\nUbistvom dvojice gardista novinari redakcije Insajder bavili su se u tri emisije Insajder bez ograničenja. Brojne informacije objavljene u serijalu pokazuju da nadležne institucije u Srbiji godinama nalaze načine da se ceo slučaj zaboravi i zataška. Istovremeno, slučaj pogibije dvojice gardista povremeno i po potrebi se (zlo)upotrebljava.\nDa će se ceo slučaj pokrenuti obećavano je nakon formiranja Komisije za ispitivanje okolnosti pogibije dvojice gardista u decembru 2016. kada je porodicu ubijenih gardista primio tadašnji premijer Aleksandar Vučić. Ova Komisija međutim nikakve rezultate nije dala, a prema poslednjim izjavama advokata porodica, nije se ni sastajala.\nPrevious articleSVET ISMEVA MESIJA: Argentinac se zbog nonšalantnosti našao na udaru kritika (VIDEO)\nNext articlePOVREDIO SE VANjA MARINKOVIĆ: Srpski košarkaš propušta duel njegove Valensije i Olimpije


Zašto smeta Karadžić, a ne smetaju Izetbegović i Tuđman? – mojKontakt portal – Radio Televizija Kontakt\nZašto smeta Karadžić, a ne smetaju Izetbegović i Tuđman?\nNeoplakani sinovi, nepronađene kosti najmilijih, brojni zločini koje su počinile muslimanske vojne snage predvođene Alijom Izetbegovićem, nisu bili kočnica za bošnjačke političare da ulice, trgove, mostove i javne institucije, skoro bez izuzetka u svim opštinama i gradovima Federacije BiH, nazovu po Aliji Izetbegoviću – tvorcu Islamske deklaracije, u čije ime su džihadisti odsjecali srpske glave i činili zločine tokom odbrambeno- otadžbinskog rata, za koje do danas niko nije odgovarao, ili je bio amnestiran od bilo kakve krivice.\nUpravo najoštirija osuda došla je iz Izetbegovićevog SDA-a koji je otvaranje studentskog doma u Palama koji nosi naziv po prvom predsjedniku Republike Srpske Radovanu Karadžiću, nazvao radikalizmom i frustracijom srpskog naroda.\n“Dok žrtve progona, opsade i genocida u režiji Radovana Karadžića čekaju mjeru pravde u presudi, vlasti RS upustile su se u besramno podgrijavanje radikalizma, uzimajući buduće generacije za taoce vlastitih nacionalističkih frustracija”, navodi SDA.\nOčekivano, u osudi predsjednika Republike Milorada Dodika, koji je otvorio Dom u Palama, priključili su se i OHR i američka ambasada.\n“Odluka da se Radovanu Karadžiću ukaže čast tako što će se jedna zgrada nazvati njegovim imenom, kao i vrijeme održavanja tog događaja pred objavljivanje presude Međunarodnog krivičnog tribunala za bivšu Јugoslaviju, jesu nepotrebna provokacija. Takvi politički potezi podrivaju duh mira i pomirenja koji su nephodni za napredak BiH”, navodi se u saopštenju iz Ambasade SAD.\nIz OHR dodaju: “Upitno je da li se proces istinskog pomirenja dalje unapređuje ako organi vlasti oživljavaju ili ponovo bude bol i traume iz rata u BiH. Čini nam se da je očito da bi poruke političara 20 godina poslije trebale biti okrenute prema naprijed i usmjerene u pravcu euroatlantske budućnosti BiH”.\nIndikativno je, smatraju politički analitičari, da su u OHR-u i američkoj ambasadi sve ove godine imuni na bol i nepravdu koja se svakodnevno nanosi srpskom narodu. Poručuju da se na ovakve istupe ne treba osvrtati i da treba sistemski biti vođena snažna i složna politika u Srspkoj.\n“Oni će uporno da gledaju da na svaki način zatru sve što je srpsko i bilo bi im veoma drago da Srba nema da ako ih već i ima da promijene ime da žive u nekim zemunicama i da se ne pojavljuju na ovoj planeti zemlji i to je ta njihova demokratija”, kaže za RTRS vojno-politički analitičar Gostimir Popović.\nPolitički analitičar Čedomir Antić navodi: “Sada postoji jedan trend da sve ono što Bošnjaci i Hrvati žele za svoj narod to podrazumjeva da se Srbima nešto oduzme, RS uspijeva nekako da se odbrani za svih ovih 25 godina međutim ti napadi traju”.\nZa bošnjačke političare je opravdano da Alija Izetbegović ima svoj muzej, kaže Antić uprkos činjenici da ga i njegovi sunarodnjaci optužuju za vođenje vjerskog, a ne građanskog rata. Veterani Republike Srspke smatraju da sve političke strukture moraju biti jedinstvene i da moraju definisatiti minimum nacionalnog interesa.\n“Zar oni Aliju Izetbegovića koji nije imao priliku da se suoči s pravdom i žrtvama koje je izazvao na srpskoj strani, oni mogu da daju ulice i trgove a nama je sve zabranjemo-postavlja se pitanje dokle”, kaže Duško Vukotić, predsjednik Udruženja “Veterana Republike Srspke”.\nSrbima je već odavno sve jasno, poručuju veterani. Sve što je srpsko naišlo je na osporavanje bošnjačke strane – bilo da je riječ o himni, jeziku, zvaničnim državnicama, pa čak i poštanskim markicama sa likom Patrijarha Pavla, čuvenih vojskovođa iz Prvog svjetskog rata ili i Andrićgradu kao simbolu pomirenja sva tri naroda u BiH.\nUhapšeni zbog nedozvoljenih igara na sreću\nUniverzijada na Tjentištu spaja mlade iz Banjaluke i Foče


Kacin: Bez komentara do okončanja presude za Zavalu\nIzvjestilac Evropskog parlamenta za Balkan Jelko Kacin jučerašnju presudu za slučaj Zavala vidi kao šansu za crnogorske institucije. Napominje, ipak, da bi se, do okončanja sudske procedure, trebalo suzdržati od, kako kaže, bilo kakvog navijanja i komentara, prenosi Radio AntenaM.\nIzvjestilac Evropskog parlamenta za Balkan Jelko Kacin kaže da se ne želi miješati u nezavisnost sudstva Crne Gore.\n„ Crnogorskim institucijama trebalo bi dozvoliti da se dokažu u kompletnom postupku. Tek na kraju, ako i kada se to dogodi to je trenutak koji mora svakako uvažavati, pa i Evropska komisija, kada će nakon otvaranja pregovora i poglavlja 23 i 24 moći da ukaže i na konkretne slučajeve, pa i na ovaj“, kazao je Kacin.\nViši sud u Podgorici u utorak je bivšeg predsjednika općine Budva Rajka Kuljaču osudio na pet, potpredsjednika Dragana Marovića na četiri, a poslanika Đorđija Pinjatića na tri godine zatvora. Obrana je poručila da je proces, od početka, politiziran i najavila žalbu Apelacionom sudu.


Pokrivenost uvoza izvozom 61 posto, ali trgovinski deficit još uvijek alarmantan\nU posljednje dvije godine (2015. i 2016.) u Bosni i Hercegovini zabilježen rast izvoza (od oko 5 posto na godišnjem nivou) i uvoza (od oko 2 posto).\nObjavljeno 14.11.2017 10:38\nCentri civilnih inicijativa (CCI) nedavno su objavili izvještaj "Stanje nacije" koji prati provedbu i efekte reformi u Bosni i Hercegovini. Ovaj izvještaj sadrži obuhvatan pregled informacija o formalnoj realizaciji mjera iz Reformske agende, te mjerenju efekata u različitim oblastima poput javnih finansija, poslovne klime, tržišta rada, vladavine prava, socijalne politike, itd. Jedna od oblasti analize jeste robna razmjena BiH s inostranstvom.\nTrgovinski bilans značajan je indikator za ukupno stanje domaće privrede, posebno ukoliko posmatramo monetarnu vrijednost uvoza u odnosu na izvoz. Visoki uvoz ukazuje na nedostatak konkurentnosti domaće privrede. S obzirom da vrijednost uvoza značajno prelazi vrijednost izvezenih dobara i usluga, duže vrijeme bilježi se trgovinski deficit, koji ustvari doprinosi uvećanju vanjskog duga. Sljedeća analiza ukazuje da, uprkos tome što BiH uspijeva iz godine u godinu umanjivati svoj trgovinski debalans, on još uvijek predstavlja problem za platni bilans i ukupnu makroekonomsku sliku u državi.\nIz dijagrama je vidljivo da je u posljednje dvije godine (2015. i 2016.) zabilježen rast izvoza (od oko 5 posto na godišnjem nivou) i uvoza (od oko 2 posto), što kroz dvije godine poboljšava trend pokrivenosti uvoza izvozom za 1 posto, odnosno s 57 posto 2015. godine, na 58 posto 2016. godine, dok bi 2017. mogla biti okončana s vrijednošću iznad 60 posto.\nU prvih devet mjeseci 2017., BiH je ostvarila izvoz u vrijednosti 8 milijardi i 95 miliona KM, što je za 18 posto više nego u istom periodu 2016., dok je uvoz iznosio 13 milijardi i 306 miliona KM, što je za 13 posto više nego prošle godine. Pokrivenost uvoza izvozom, u trećem kvartalu 2017., iznosi blizu 61posto, dok je vrijednost vanjskotrgovinskog deficita 5 milijardi i 211 miliona KM.\nPozitivna kretanja u međunarodnom okruženju i kretanja u okviru bh. industrije pozitivno su se odrazila na vanjskotrgovinsku robnu razmjenu. Tako je tokom devet mjeseci 2017. godine u BiH došlo do povećanja ukupne robne razmjene, izvoza i uvoza roba po dvocifrenim stopama rasta, dok je vanjskotrgovinski robni deficit umanjen, a pokrivenost uvoza izvozom poboljšana. Međutim, potrebno je također istaći da je tokom posmatranog perioda došlo do značajnog povećanja izvoznih i uvoznih cijena, tako da su realna povećanja ovih indikatora u stvarnosti nešto niža.\nMape 2 i 3 prikazuju pregled najznačajnijih trgovinskih partnera Bosne i Hercegovine. Mapa 2 prikazuje izvoz, a mapa 3 uvoz robe po procentualnom obimu u 2016.g kao i trgovinski bilans u milionima KM, s ovim državama, što je prikazano u zagradama.\nKod prvih deset trgovinskih partnera BiH bilježi negativni trgovinski bilans, što znači da je prisutan vanjskotrgovinski deficit. Na ovaj način se vrši negativni pritisak i na tržište rada u BiH, kao i na stabilnost valute. Pored toga zbog vanjskotrgovinskog deficita i kamatne stope su visoke, što u konačnici koči rast domaće privrede.\nIz prikazanih mapa vidljivo je da je obim izvoza sa prvih 6 trgovinskih partnera čak 62 posto ukupnog izvoza, a da prednjači izvoz iz BiH u Njemačku (15 posto ukupnog izvoza), Italiju (12 posto), Hrvatsku (10 posto), Srbiju (9 posto), Sloveniju i Austriju (po 8 posto). Takođe, vidljivo je da je trgovinski bilans sa svakom od prvih 10 država partnera negativan po BiH, a posebno je izražen negativni bilans sa Švicarskom (-227 miliona KM), Mađarskom (-197 miliona KM), Holandijom (-187 miliona KM), Austrijom (-175 miliona KM), Crnom Gorom (-154 miliona KM), te Srbjom (-110 miliona KM). Samo sa ovih 6 zemalja BiH ima trgovinski deficit od preko jednu milijardu KM!


Paketi pomoći podeljeni u Kremnima, Mokroj Gori i Biosci | INFO 24\nPaketi pomoći socijalno ugroženom stanovništvu sa teritorije grada Užica dele se već deset dana.\nPrisustvujući današnjoj podeli paketa na teritoriji Mokre Gore, Bioske i Kremana gradonačelnik Užica Tihomir Petković naveo je da je Grad Užice bio spreman od samog početka vanrednog stanja da pomaže socijalno najugroženijima zahvaljujući dobroj organizaciji u Centru za socijalni rad, koji već ima spiskove, i zahvaljujući sjajnoj organizaciji užičkog Crvenog krsta.\nNavodeći da će u ovoj podeli prehrambene i higijenske pakete dobiti svi oni koji trenutno koriste socijalnu pomoć u gradu, samohrane majke i očevi, staračka i samačka domaćinstva, njih oko 1400, gradonačelnik Petković je istakao da će Grad Užice iz svog budžeta, ali i kroz dobru koordinaciju sa donatorima obezbediti dodatne pakete onima kojima pomoć u ovoj situaciji bude najneophodnija.\n„Ovih dana smo, na njihov predlog, poslali i molbu Nemačkoj organizaciji za međunarodnu saradnju (GIZ) za 1000 novih paketa. Dakle, biće pomoći u gradu Užicu, potpuno smo spremni da narednih nedelja, a ako bude potrebe i meseci, izađemo u susret socijalno najugroženijim i ono što mogu da garantujem Užičanima je da niko neće doći u poziciju da bude gladan i niko neće biti zaboravljen svih ovih dana“, naglasio je gradonačelnik Užica.\nU Srbiji 148 novoobolelih, novih 5 smrtnih slučajeva


RTCG - Radio Televizija Crne Gore - Nacionalni javni servis :: Podgorica :: Zaštitne ograde širom grada\n14. 08. 2020. 08:02 >> 08:04 1\nZaštitne ograde širom grada\nRadnici Agencije za stanovanje Glavnog grada postavili su zaštitne ograde uz ivičnjake prometnih saobraćajnica širom grada, gdje je bio primjetan veliki broj nepropisno parkiranih automobila koji su uzurpirali kolovoz. To je urađeno prvenstveno zbog povećanja bezbjednosti učesnika u saobraćaju, ali i očuvanja travnjaka i zelenih površina između kolovoza i pješačkih staza, preko kojih su nesavjesni građani prelazili. Kako navodi načelnik Komunalne inspekcije Glavnog grada Branislav Radusinović, ovo se za sad pokazalo kao dobro rješenje i nastaviće sa tom praksom i na ostalim mjestima u gradu, gdje se pokaže potreba za tim, piše Pobjeda.\n“Svakodnevno se preve anelize, svako iz svoje nadležnosti. Takvih problema imamo i u Ulici bratstva i jedinstva, na Bulevaru Ivana Crnojevića, Ulici Stanka Dragojevića… Razvojem, grada, odnosno rekonstrukcijom bulevara i ulica, ići će se u rješavanju takvih problema”, zaključuje Radusinović.\n“Time doprinosimo smanjenju saobraćajne gužva na udarnim saobraćajnicama. I u narednom periodu ćemo nastavili sa pojačanim kontrolama “,poručio je Radusinović.


Predstavljanje dečijih radova - Pokret Gorana Sombor\nWritten by goranisombor• November 27, 2019• 9:51 pm• Programi za decu i mlade, Projekti\nU utorak,26.novembra 2019.godine u sali Dečije biblioteke održana je prezentacija dečijih radova nastalih tokom realizacije Programa za decu 2019.god. kroz projekat Pokreta gorana Sombor pod nazivom “Mala šuma”, kao i prezentacija celokupnih ovogodišnjih aktivnosti.\nTokom godine održano je osam radionica sa decom osnovnoškolskog uzrasta, kreativnog i volonterskog karaktera. Kreativne radionice, izrade hranilica za ptice, skloništa za fazane, vilinskih kućica, slikanja, eko poruka tehnikom pirografije imale su za cilj da kod dece podstaknu stvaralaštvo kroz inspiraciju prirodom, posmatranjem i promišljanjem o svetu koji nas okružuje. Volonterske radionice su imale za cilj da pokrenu decu na odgovoran odnos prema prirodi, biljnom i životinjskom svetu, da ih motivišu na aktivnosti u prirodi kroz rad na njenom očuvanju i negovanju. Deca prirodno imaju veoma razvijen pozitivan i blizak osećaj prema prirodi što se vidi pri svakom učešću u radionicama koje organizuje Pokret gorana Sombor u goranskom rasadniku. Ideja i svrha postojanja jednog ovakvog prostora je da se deci omogući da uče neposredno i primenjuju znanja koja usvajaju u školi, uz druženje sa vršnjacima, nesputano, onoliko koliko njima odgovara.\nProjekat “Mala šuma” se finansirao iz budžeta grada Sombora u okviru Programa za decu 2019.godine.


Marko Lazić | 10. feb 2020.\nJavne nabavke za usluge informisanja predstavljaju jednostavan način da se nagrade mediji bliski vlastima i obezbedi prostor za promovisanje lokalnih funkcionera. Iz novinarskih i medijskih udruženja su više puta stizali apeli na lokalne samouprave da prestanu sa ovom praksom. Ali, kako godine prolaze čini se da ova praksa postaje sve češća.\nZakonom o javnom informisanju i medijima uređen je način na koji se, putem konkursa, iz budžetskih sredstava mogu sufinansirati medijski sadržaji od javnog interesa. Sadržaji koji se finansiraju na ovaj način bi trebalo da budu nekomercijalnog karaktera. Mnoge lokalne samouprave ali i javna preduzeća zaobilaze konkurse raspisujući javne nabavke za medijske usluge. Lokalne samouprave najčešće traže usluge prenosa sednica lokalne skupštine ili usluge oglašavanja. Problematična je praksa da se putem javnih nabavki traže i usluge izveštavanja o radu organa lokalne samouprave, što se dešavalo u prethodnom periodu.\nAktuelni Zakon o javnom informisanju i medijima donet je 2014. godine. Najveća promena koju je ovaj zakon doneo u odnosu na prethodne je upravo uređeni mehanizam sufinansiranja medijskih sadržaja iz budžetskih sredstava. Zakon je predviđao izlazak države iz vlasništva u medijima. Predviđao je i privatizaciju medija čiji su osnivači bile lokalne samouprave, što je trebalo da smanji uticaj osnivača na rad medija i ukinuo privilegovan položaj koji su ovi mediji imali na tržištu.\nNeke lokalne samouprave odlučile su da, pored konkursa, medije finansiraju i putem javnih nabavki. Ovakve javne nabavke su u toku prošle godine raspisivane u Požarevcu, Boru, Loznici, Valjevu, Zrenjaninu…\nNagrade za medije bliske vlastima, a sve “u skladu” sa zakonom\nKako za VOICE kaže advokat i stručnjak za medijsko pravo Veljko Milić, to je način na koji se mogu ignorisati pravila po kojima se putem konkursa medjima meže dodeliti novac.\n“Zakon o javnom informisanju i medijima ne uređuje pitanja javnih nabavki za usluge informisanja, međutim zloupotrebama javnih nabavki medijima se zapravo dodeljuje javni novac mimo pravila konkursnog sufinansiranja i na taj način se zaobilaze i pravila o konkursnom sufinansiranju koja su uređena Zakonom o javnom informisanju i medijima”, objašnjava Veljko Milić.\nOvakve javne nabavke jesu u skladu sa zakonom koji reguliše ovu oblast, ali se prema njegovim rečima one raspisuju za medije bliske vlastima.\n“Javne nabavke za usluge informisanja jesu u skladu sa Zakonom o javnim nabavkama, međutim javljaju se drugi problemi kao na primer da se kao jedini ponuđači javljaju lica bliska vladajućim garniturama i opštinama koje raspisuju javnu nabavku. Ili da se javna nabavka za informisanje od izuzetne važnosti za Novi Sad dodeli tabloidima iz Beograda. Ili da javna preduzeća direktnim ugovaranjem dodeljuju medijima iznose koji ne prelaze 500.000 dinara kada nije potrebno spravoditi javnu nabavku”, ilustruje Veljko Milić.\nU ovom slučaju lokalna samouprava sama definiše kako i na koji način mediji treba da proizvode sadržaj. Prenosi sednica skupština opština i gradova su najčešći razlog za raspisivanje javnih nabavki. Javne nabavke ovakvog tipa se obično rapisuju na taj način da se njih mogu javiti samo lokalne televizije koje pokrivaju tu teritoriju. Pored prenosa sednica skupštine, pojedine samouprave raspisuju i nabavke za informisanje građana o radu organa grada. Ovo predstavlja direktno mešanje lokalne samouprave u uređivačku politiku nekog medija. Problematično je što se medijski sadržaji nastali na ovaj način emituju i u okviru informativnog programa medija, bez naznake da se u stvari radi o nekoj vrsti oglašavanja.\nĆutolozi, daktilografi i držači mikrofona\nGrad Požarevac svake godine raspisuje nekoliko javnih nabavki za medijske usluge. Jedna javna nabavka se raspisuje za televizijske prenose sednica skupštine grada. Uslove ove javne nabavke ispunjava samo jedan medji u ovom gradu, a to je televizija Sat.\nPrema rečima novinara radija Bum 93 iz Požarevca Uroša Uroševića, mnogo veći problem od favorizovanja određenih medija predstavlja činjenica da lokalna samouprava znatno veća sredstva iz budžeta izdvaja za zadovoljavanje sopstvenog interesa ili sopstvenu promociju u medijima, u odnosu na ostvarivanje javnog interesa u projektima koji se se sufinansiraju iz budžeta.\n“Ako, recimo, imate javnu nabavku za uslugu praćenja rada lokalne samouprave za televiziju sa regionalnim pokrivanjem, a pritom postoji samo jedna takva televizija u Požarevcu, onda je jasno da se favorizuje određeni medij. Isti slučaj je i za štampani medij regionalnog karaktera gde određena konkurencija postoji, ali vi kroz dodatne uslove koji se odnose na radno angažovana lica ili opremu precizno gađate određenu medijsku kuću. Nešto komplikovanija sitacija je kod radio stanica ili internetskih radio stanica gde se ne zahtevaju toliko strogi uslovi, ali je novac neuporedivo manji. Portali su, recimo, potpuno izuzeti iz javnih nabavki”, kaže Uroš Urošević.\nZanimljiva je javna nabavka za usluge radija koja je podeljena u dva dela – u prvom se traži usluga izveštavanja o radu organa grada. Od radio stanice se traži da izveštava o radu organa grada u trajanju od 300 minuta mesečno, što je oko 10 minuta dnevno, i da organizuje gostovanja gradskih funkcionera u trajanju od 60 minuta mesečno. Ovo je prošle godine građane Požarevca koštalo oko pola miliona dinara, a posao je dobio Hit radio iz Požarevaca. U drugom delu ove nabavke je tražena usluga internetskog radija sa sajtom koji je u obavezi da emituje samo pet minuta izveštaja dnevno. I ovaj posao, koji je dobio City radio, procenjen je na pola miliona dinara, iako je trajanje traženih izveštaja na dnevnom nivou dvostruko kraće.\nNa ovaj način se medijima koji svoj posao rade profesionalno šalje poruka da im se to ne isplati, ocenjuje novinar Uroš Urošević.\n“Javni interes je u drugom planu jer samo jedna televizija dobije više para od javne nabavke za usluge informisanja, nego što deset medija zajedno dobiju novca na konkursu za sufinansiranje medijskih sadržaja za ostvarivanje javnog interesa u oblasti javnog informisanja. Šta vam preostaje? Ili da nastavite da radite profesionalno i nadate se da ćete prikupiti dovoljno komitenata koji će se za male pare reklamirati na vašem mediju ili da se preobratite u ćutologa, daktilografa i držača mikrofona koji će uredno beležiti i objavljivati hvalospeve funkcionera upućene sebi samima”, smatra Uroš Urošević.\nDosadašnja praksa pokazuje da lokalne samouprave ne snose sankcije zbog ovakvih javnih nabavki. Veljko Milič smatra da su glavni razlog za to politički pritisci.\n„U nekim postupanjima i te kako ima elemenata krivičnog dela, ali pošto se radi o dodeli novca politički podobnim medijima, izostaje reakcija nadležnih organa, verovatno zbog političkih pritisaka“, smatra Milić.\n← Oproštaj od Dragoljuba Žarkovića na Novom groblju u Beogradu\nAntidot: Mediji neuporedivo bolji nego 2012. →


Arno Gujon u poseti KCNS: O Srbiji sam znao ono što su znali moj otac i deda, a to je da je Srbija prijateljska zemlja\nIzvor: Radio Televizija Vojvodine, 26.Nov.2020, 13:35\nČuveni humanitarac, intelektualac i poštovalac srpskog naroda Arno Gujon sastao se danas u Kulturnom centru Novog Sada sa direktorom KCNS Bojanom Panaotovićem.\nPanaotović je izrekao reči zahvalnosti gospodinu Gujonu za nesebičnu pomoć, ljubav i žrtvu koju čini za srpski narod. "Ne samo ova generacija Srba, već i buduća pokolenja visoko će ceniti Vaš nesebični rad", naglasio je Panaotović.\nGospodin Gujon je istakao da mu je čast što gostuje u KCNS i da >> Pročitaj celu vest na sajtu Radio Televizija Vojvodine << je zapazio odličan kvalitet i gledanost Jutjub kanala KCNS. Arno Gujon će gostovati na predavanju koje se danas snima za Jutjub kanal KCNS čija je autorka dr Aleksandra Kolaković koja se intenzivno bavi francusko-srpskim odnosima i koja je redovni predavač u krovnoj ustanovi kulture u Novom Sadu.\nPredavanje dr Aleksandre Kolaković na temu „O Francuskoj i Srbiji: razgovor sa Arnom Gujonom“ možete pogledati na zvaničnom Jutjub kanalu Kulturnog centra Novog Sada.\nRazgovor sa Francuzom, Arnom Gujonom, velikim humanitarcem koji živi i radi u Srbiji, ima za cilj da osvetli nasleđe francusko-srpskih odnosa, kao i aktuelne odnose ove dve zemlje. Kroz analizu i komparaciju primera francusko-srpske saradnje iz prošlosti Gujonom ukazuje na posledice negativne medijske slike Srbije i Srba u francuskoj javnosti devedesetih godina prošlog veka, kao i na nastojanja da se obnovi ideja o večitom prijateljstvu.\nAleksandra Kolaković podsetila je na tradicionalno srpsko-francusko prijateljstvo i onaj najvažniji period ovog prijateljstva, period Velikog rata, kada je iskovano to bratstvo po oružju na koga se pozivaju i danas aktuelni političari i u Francuskoj i u Srbiji, i bez koga jedan razgovor o ove dve države ne može da protekne. Naime, radi se o periodu tokom 1915. godine kada je došlo do sloma Srbije koja je jedan deo pomoći i spasa pronašla u Francuskoj i njenim organizovanim medicinskim i vojnim misijama.\n„O Srbiji sam znao ono što je znao moj otac i moj deda, a oni su znali da je Srbija prijateljska zemlja, da su Srbija i Francuska bile na istoj strani u Prvom svetskom ratu. Nismo mi poznavali Srbe, ali smo znali da su naše veze duboke i istorijske“, rekao je Gujon.\nArno Gujon autor je knjige „Svi moji putevi vode ka Srbiji“ koja svedoči o teškom životu našeg naroda na Kosovu i Metohiji. Osnovač je humanitarne organizacije „Solidarnost za Kosovo“ koja ima za cilj da pomogne srpskom narodu i ostalim nacionalnim manjinama koje žive na Kosovu i Metohiji, a koja je od svog osnivanja do danas renovirala veliki broj škola, bolnica, porodilišta, domova zdravlja, narodnih kuhinja i pomogla socijalno ugroženim porodicama koje žive na Kosovu. Učesnik je akcije „Negujmo srpski jezik“ koja se bavi negovanjem i zaštitom srpskog jezika, pisma, opšte jezičke kulture i pismenosti i sa „Karavanom kulture govora“ u okviru te akcije obišao sve veće gradove u Srbiji: Beograd, Novi Sad, Kragujevac, Kikindu, Mionicu, Požarevac, Niš. Nosilac je mnogobrojnih odlikovanja i priznanja za svoj dugogodišnji humanitarni rad. Odlikovan je i najvišim crkvenim odlikovanjima, Ordenom Svetog Save i Ordenom Svetog vladike Nikolaja. Posetio je mnoge naše manastire na Kosovu i Metohiji, a u Visokim Dečanima koje je podigao kralj Stefan Dečanski krstio se i primio pravoslavlje.\nGujon je rekao da sad kada posmatramo odnose Srbije i Francuske možemo reći da se Francuska sada više interesuje za ove prostore i da je prirodno da ove dve zemlje sarađuju zbog istorije, kulture i veza koje postoje među njima.\n„Kada Francuska bude bila u potpunosti svoja ona će i u potpunosti biti na strani Srbije i nadam se da će opet zajedno ispisati sjajne stranice naše zajedničke istorije“, zaključio je Gujon.\nCelo predavanje možete pronaći na ovom linku.\n16:40: Basara povodom Ninove nagrade: Nadao sam se nagradi, ali je sumnj...


ce IZ RIMA STIŽE NOVA GLAVOBOLJA ZA BRISEL Četiri razloga zašto Evropu brine Italija, a Putin se osmjehuje?\nNakon prošlogodišnjih brojnih izbora koji su mogli ozbiljno uzdrmati Evropu, EU je mogla malo odahnuti. Međutim, ove godine će se održati parlamentarni izbori u Italiji, koji prijete da izazovu novu veliku glavobolju Briselu.\nFOTO: Silvio Berlusconi (AFP)\nKoalicija desnog krila bivšeg premijera Silvija Berlusconija ima sve veću podršku pred izbore 4. marta, međutim, ne predviđa se da bi on mogao sam oformiti vladu. Druge dvije velike političke grupe - stranka lijevog centra bivšeg premijera Matea Renzija i antiestablišmentski Pokret Pet zvjezdica također vjerovatno neće moći same oformiti vladu. Posmatrači očekuju da po izborima uslijede dugotrajni pregovori.\nItalijani su navikli na političku nesigurnost, ali sada su tu četiri razloga zbog kojih Evropa ne može lijepo spavati, piše site "Politico".\nItalija ima treću najveću ekonomiju u eurozoni, ali ona je i jedna od onih koje najsporije rastu i koje su najzaduženije. Sa javnim dugom oko 130 posto BDP-a Italija se nalazi odmah iza Grčke koja ima 180 posto. Ono što italijansku situaciju čini zabrinjavajućom jeste sam obim duga.\nOd oktobra, prema riječima Centralne banke, vlada Italije duguje nekih 2,3 biliona eura. To je oko 35.000 po stanovniku. Poređenja radi, Grčka duguje 320 milijardi eura, što je oko 29.000 po stanovniku. Javni dug Italije je "izvor velike brige za eurozonu", napisala je Evropska komisija u nedavnom dokumentu.\nBrisel je možda zabrinut, ali Rim je zauzeo drugačiji pristup. Ne samo da nijedna stranka nije javno iznijela prijedlog smanjenja duga, već su se izbori pretvorili u takmičenje oko toga ko će ga još više povećati. Razne stranke su predložile povećanje potrošnje i do 200 milijardi što je skoro 12 posto BDP-a.\nBroj migranata koji su stigli u Italiju pao je za oko 35 procenata prošle godine: od 181.000 u 2016. godini do 120.000 u 2017. To je, barem djelimično, zahvaljujući kontroverznim mjerama ministra unutrašnjih poslova Marka Minitija, čija je strategija postizanja spornih dogovora sa zvaničnim i nezvaničnim vlastima u Libiji dovela do žestoke kritike od strane zagovornika ljudskih prava.\nZvaničnici EU pozdravili su smanjenje novih dolazaka, ali zabrinuti su zbog toga što se strategija možda neće održati dugoročno, s obzirom na haotičnu situaciju u sjevernoafričkoj zemlji.\nAnkete ne ulijevaju mnogo nade pristalicama Evropske unije. Očekuje se da euroskeptični Pokret pet zvjezdica bude pojedinačna stranka sa najviše osvojenih glasova, ali se pretpostavlja da će više glasova imati koalicija oko Berlusconija. To također treba zabrinuti Brisel jer je partner Berlusconijeve "Naprijed Italija" na ovim izborima ultradesna Sjeverna liga, još jedna stranka koja je pridobila veliki broj pristalica sa rastom euroskepticizma u zemlji.\nMeđutim i Pokret pet zvjezdica i Sjeverna liga su u posljednje vrijeme malo ublažile stav po pitanju EU. Kandidat za premijera Pokreta pet zvjezdica Luigi di Maio je rekao da "više nije pravo vrijeme" za Italiju da napusti eurozonu. I lider Sjeverne lige Mateo Salvini je slično rekao, pa analitičari smatraju da nije mnogo vjerovatno da će Italija održati referendum o napuštanju eura.\nIpak, mnogi u Briselu ostaju zabrinuti. Koalicija koja bi uključivala ultradesničare bi dovela u rizik vladavinu prava u Italiji, upozorio je Guy Verhofstadt, lider grupe liberala u Evropskom parlamentu. Također i vlada u kojoj sjede euroskeptici bi otežala uvođenje reformi u EU.\nBez obzira na rezultat izbora u Italiji, Moskva će vjerovatno biti zadovoljna. Za razliku od prošlogodišnjih francuskih izbora, kada je Emanuel Macron bio jedini kandidat sa jasnim stavom protiv Kremlja, u Italiji svaka glavna politička partija ima slabost prema Rusiji. U decembru 2015, tadašnji premijer Renzi prijetio je da će blokirati preusmjeravanje ekonomskih sankcija EU na Rusiju. To nije ništa u poređenju sa bliskim prijateljstvom Berlusconija i ruskog predsednika Vladimira Putina. U oktobru je bivši premijer dao Putinu rođendanski poklon: ručno pravljenu presvlaku za krevet sa slikom na kojoj se njih dvojica rukuju.\nSalvini, kao i veliki dio evropske krajnje desnice, nikada nije skrivao svoje divljenje Kremlju. I Pokret pet zvjezdica ima jasne namjere: Njihov program poziva na smanjenu ulogu za Italiju u NATO-u i "momentalno okončanje sankcija" protiv Rusije.


Posjeta Haradinaja SAD-u otkazana zbog vize | Kodex.ME\nPosjeta Haradinaja SAD-u otkazana zbog vize\nPosjeta premijera Kosova Ramuša Haradinaja Sjedinjenim Američkim Državama (SAD) je otkazana jer mu nije izdata viza, izjavio je danas jedan zvaničnik iz Nacionalne garde u Ajovi za Radio Slobodna Evropa (RSE).\n08. 01. 2018 - 21:48 Autor: Kodex\nPortparol Garde Ajove Greg Hepgud (Hapgood) rekao je za RSE da je obrzaloženje da posjeta ne može da se realizuje i da nijesu mogli da dobiju više informacija.\nHaradinaj je 11. januara trebalo da prisustvuje događaju u organizaciji komandanta nacionalne garde u Ajovi Timotija Ora (Timothyja Orra), prenosi RSE.\n"Premijera Haradinaja je pozvao general Or na ovaj događaj, ali mi žalimo što nije mogao da dobije vizu i bude sa nama", rekao je Hepgud i dodao da će umjesto njega događaju prisustvovati zamjenik premijera Kosova Bedžet Pacoli.\nHaljilj Matoši iz kabineta kosovskog premijera rekao je za Radio Slobodna Evropa da još nije potvrđeno da je Haradinaju uskraćena američka viza.\nHaradinaj je u nedjelju rekao da čeka na američku vizu, prenosi RSE.\nRadio Slobodna Evropa navodi da se to dešava nakon što je međunarodna zajednica predvođena SAD iskazala oštro protivljenje namjerama vlasti u Prištini da ukinu tek uspostavljeni Sud za ratne zločine na Kosovu.


RTCG - Radio Televizija Crne Gore - Nacionalni javni servis :: Korona virus - Svijet :: Test Zorana Zaeva negativan na korona virus\n10. 04. 2020. 21:28 >> 21:27 0\nMinistar zdravlja Sjeverne Makedonije Venko Filipče izjavio je danas da je test lidera SDSM Zorana Zaeva na korona virus negativan.\nNa onlajn konferenciji za novinare Filipče je rekao da je Zaevu "propisana dopunska samoizolacija u trajanju od jedne sedmice od današnjeg dana, imajući u vidu ukupni period inkubacije od dve nedjelje od kontakta sa oboljelim (2. april)".\nBivši premijer Sjeverne Makedonije Zoran Zaev i lider najveće makedonske opozicione partije VMRO DPMNE Hritijan Mickoski od jutros su u obaveznoj kućnoj izolaciji, jer su krajem prošle sedmice imali intervju sa novinarom kojem je juče potvđen kovid-19.\n"Svi koji su dosad imali kontakt sa Zaevom i Mickoskim nijesu ni u kakvom riziku, jer su rezultati testova ta dva partijska lidera negativni, ne treba da se testiraju, niti da se samoizoluju", rekao je Filipče.\nRezultat Mickoskog, koji je napravljen kasno sinoć, takođe je negativan i on će, kako je rekao Filipče, biti u "obaveznoj kućnoj izolaciji od 14 dana od posljednjeg kontakta sa oboljelim (3. april)".\nPredsjednici dvije najveće makedonske partije su prošle sedmice imali intervjue na Televiziji Kanal 5 - Zaev u četvrtak 2. aprila, a Mickoski u petak 3. aprila.\nTe intervjue je vodio glavni i odgovorni urednik TV Kanal 5 Goce Mihajloski koji je juče hospitalizovan u skopskoj bolnici "8. septembar".\nPartnerstvo S. Makedonije i Grčke postaje savezništvo\nHoti čestitao Zaevu ponovni izbor za premijera\nZaev uvodi funkciju prvog vicepremijera\nVladu S. Makedonije prave SDSM-DUI-DPA\n21:27 Još šest umrlih i 140 zaraženih u S. Makedoniji\n19:54 Još 441 zaraženi, najviše iz BA i NK\n18:19 Situacija u NK bolnicama pod kontrolom\n17:37 Na Kosovu preminula tri Kovid pacijenta\n17:09 Umro pacijent iz Pljevalja, 187 novih slučajeva\n16:55 Srbija: Još jedna žrtva Kovida, 83 novozaraženih\n15:52 Masku na lice ili kazna\n15:46 U KCCG životno ugroženo 11 pacijenata\n15:20 U oktobru uvesti strože mjere\n14:12 Kontrolom do striktnog poštovanja mjera\n13:10 Osam kovid pacijenata u teškom stanju\n10:35 "Korona-bum" u austrijskim školama\n08:55 U Nikšiću pojačane kontrole i narednih dana\n08:40 Ohrabruje pad broja pregleda u kovid ambulantama


Štampa na backlit baneru - cerada koja se prosvetljava - DOGA ŠTAMPARIJA\nŠtampa na backlit baneru – cerada koja se prosvetljava\nBACKLIT BANER – BANER KOJI SE PROSVETLJAVA\nCerada ― PVC baner koji se osvetljava sa zadnje strane, odnosno koristi za svetleće reklame, jeste backlit baner.\nIdealan je kao materijal kada su u pitanju bilbordi, svetleći znakovi pored puta, reklamni paneli za otvorene i zatvorene prostore. Jednom rečju, upotrebljavaju se za različite vidove reklama u spoljnim ili unutrašnjim uslovima kojima je potrebno pozadinsko osvetljenje.\nPovršina backlit banera sastoji se iz dva dela, vidljivog (deo sa visokim sjajem) i onog koji predstavlja zadnju površinu koja omogućava optimalno propuštanje svetlosti (deo koji je matiran).\nTakve karakteristike omogućavaju da je štampa na backlit baneru veoma visokog kvaliteta, pri tome je veoma jednostavna jer su po sastavu i težini prilagođeni nameni.\nPrednosti PVC banera uslovljeni su samim njegovim vrstama, ali svima je zajednička otpornost na različite vremenske uslove, UV stabilnost, otpornost na kišu, mraz, buđanje, vodootpornost, prilagodljivost kada je u pitanju digatalna štampa velikih formata.\nČitavim procesom rada ili pojedinim njegovim segmentima, kao što su dizajn i montaža, nastojimo da zajednički ostvarimo da klijenti prepoznaju vaše proizvode i usluge, odnosno da što bolje predstavimo vaš brend.


::Odbojkaši Inđije večeras će odigrati revanš utakmicu\nOdbojkaši Inđije večeras će odigrati revanš utakmicu četvrtfinala doigravanja za naslov prvaka u Super ligi Srbije. U halu sportova stiže još uvek zvanični šampion Srbije iz prošle sezone, Crvena Zvezda. Beograđani su prvu utakmicu u Beogradu dobili sa 3:1. Utakmica počinje od 18 časova.\n::FK Hajduk sada trinaesti na tabeli\nJuče je odigrana ranije odložena utakmica 16.kola Novosadsko – sremske lige. U Novom sadu Indeks je pobedio Vojački Sremac sa 1:0. Ova pobeda Novosađana je uticala da beščanski Hajduk sada bude trinaesti na tabeli sa 16 osvojenih bodova koliko ima i Indeks. Ljukovo je sa 18 bodova ostalo jedanaesto na tabeli.\n::KAF Inđija „Indians“ imao je prvu proveru\nDve nedelje pre početka takmičenja u Superligi Srbije, tačnije proteklog vikenda, KAF Inđija „Indians“ imao je prvu proveru od starta priprema. Pripremni meč odigrali su protiv beogradske ekipe „Plavi zmajevi“, koje su pobedili sa 25:0. Rezultat ovog susreta je svakako u drugom planu, budući da su pripreme još uvek u toku i da je ovo bio prvi meč seniora pod vođstvom novog trener Džejmsa Fajeda. Prostora za napredovanje još uvek ima, ali je povoljan rezultat doneo dodatni motiv i entuzijazam pred zvanični početak takmičenja u najvišem rangu takmičenja.\n::Vodovod u Čortanovcima\nPovodom početka izgradnje vodovoda sinoć je u holu osnovne škole “„Ruža Đurđević Crna“ u Čortanovcima održan\nPrilikom planiranja setve, pored plodosmene neophodno je voditi računa i koji su herbicidi primenjeni u predusevu. Za svaki herbicid, proizvođač u uputstvu za primenu


Na svečanosti povodom dodele Nagrade Najbolji edukatori Srbije, danas je uručeno 11 priznanja najboljim edukatorima naše zemlje, u prostorijama Kluba Poslanika u Beogradu, a u organizaciji neprofitnog, nevladinog Udruženja za podsticanje preduzetništva „Živojin Mišić“.\nPrilikom otvaranja svečanosti, prisutnima se obratila Ivona Jovanović, koordinatorka Udruženja ,,Živojin Mišić’’, istakavši ponos Udruženja jer, četvrtu godinu za redom, nagrada Udruženja ide onima koji svojom posebnošću u radu, preduzetničkim duhom i energijom doprinose razvoju preduzetništva, kao i obrazovnog sistema u Srbiji. ,, Danas možemo da se pohvalimo da oko sebe imamo jak tim koji sada broji 59 edukatora, kao i članove komisije koji nam, iz godine u godinu, pomažu da do istih dođemo kako bi Projekat izgledao onako kako izgleda danas, a mi smo rešeni da ga unapređujemo i dalje!“\nPrisutnima su se obratile kolege i iz prethodne tri generacije Najboljih edukatora Srbije, kao i jedan od predstavnika komisije Nagrade Najbolji edukatori Srbije 2017. ,,Danas smo ovde jer ste prošli ozbiljnu, detaljnu selekciju. Danas ste ovde jer ste posebni i drugačiji i jer menjate fizionomiju obrazovanja ove zemlje’’, rekla je Tatjana Marković Topalović, dobitnica nagrade Najbolji edukatori Srbije 2014 i objasnila da ‘’Udruženje Živojin Mišić bira, nagrađuje, menja i istrajava u procesu unapređenja obrazovanja i preduzetništva, a ova nagrada ima moralnu vrednost za svakog obrazovnog radnika’’.\nIspred komisije koja je učestvovala u procesu selekcije ovogodišnjih najboljih edukatora, prisutnima se obratila Dragica Pavlović Babić, Koordinator PISA istraživanja u Srbiji i saradnik Instituta za psihologiju u oblasti obrazovanja istakavši da je ‘’ovo retka prilika kada o obrazovanju govorimo afirmativno i kada malim, a snažnim korcima menjamo obrazovanje’’.\nNakon svečane dodele, četiri generacije edukatora Srbije učestvovali su u radionicama koje su kolege organizovane (nastavnici – nastavnicima), kao i u fokus grupama sa ciljem da jedni drugima objasne inicijative na kojima rade i pozovu kolege na akciju odnosno, da podrže inicijative i, tokom naredne godine, od njih naprave lokalne i nacionalne projekte. Shodno zainteresovanosti edukatora, Udruženje ,,Živojin Mišić’’ podržaće realizaciju inicijativa tokom 2018. godine.


Jugović: Stav o Republici Srpskoj, a ne fotografija\nBeta 19. januara 2017. 11:25\nKandidat za predsednika Srbije Bratislav Jugović pozvao je danas sve predsedničke kandidate da tokom predizborne kampanje iznesu svoj stav o Republici Srpskoj.\n„Svi predsednički kandidati imaju obavezu da se odrede prema Republici Srpskoj“, naveo je Jugović u autorskom tekstu na portalu Komentar-pres (www.komentarpress.net).\nKomentarišući to što se predsednički kandidat Vuk Jeremić slikao sa predsednikom Republike Srpske Miloradom Dodikom na proslavi Dana RS, Jugović je rekao da je korisno fotografisati se sa Dodikom, ali je nezgodno biti uz Dodika do kraja.\n„Odnos prema Dodiku i njegovoj politici ne iskazuje se uvežbanim osmehom na zajedničkoj fotografiji, već jasnim i nedvosmislenim stavom – da li je Banjaluka grad u BiH ili je Banjaluka grad u Srbiji“, rekao je Jugović.\nPrema njegovim rečima, samo će Srbija u kojoj su Banjaluka i Beograd gradovi jedne iste države nedvosmisleno biti lider u regionu.\n„Samo ovakva Srbija za koju se zalažem može da ispravi Jeremićevu nagodbu da umesto UN, propala Evropska unija preuzme odgovornost za bezbednost Srba i nealbanskog stanovništva na Kosovu i Metohiji što je značajno oslabilo položaj Srba na Kosovu i Metohiji“, rekao je Jugović.


STIGLA OPREMA ZA VANREDNE SITUACIJE\nZRENJANIN – U okviru projekta “Zajedničko upravljanje rizicima od poplava”, koji finansira IPA program prekogranične saradnje Rumunija – Republika Srbija, nabavljena je kvalitetna operema za pravovremeno reagovanje na pojavu vanrednih situacija, u vrednosti od 434.500 evra, za srpsku stranu.\nNajpre su nabavljena 4 terenska vozila, a oprema uključuje i 2 multifunkcionalna vozila za reagovanje u vanrednim situacijama, 3 bagera, 6 spasilačkih čamaca sa motorima, 4 mobilna agregata, 6 mobilnih pumpi, 10 muljno-otpadnih pumpi, 1.400 metara samousisnih creva, 50 šatora, kao i 80 kompleta individualne opreme za lica angažovana na zaštiti i spasavanju.\n– Naš region su u prethodnim godinama zadesile velike poplave i upravo zbog toga je RCR Banat realizovao ovaj projekat koji je počeo u aprilu, a biće završen do kraja godine. Veliku podršku pružio nam je Grad Zrenjanin i obezbedio dodatna finansijska sredstva. Ovo je najsvaremenija oprema koja sigurno Zrenjanin i Banat stavlja u poziciju nabolje opremljenih regiona u Srbiji. Naš projekat bavi se i edukacijom ljudi u vanrednim situacijama – izjavila je Irena Živković, direktorka RCR Banat.\nNosilac projekta je Regionalni centar za društveno – ekonomski razvoj Banat, a partner Međuopštinska razvojna asocijacija za upravljanje vanrednim situacijama – ADIVEST iz Temišvara.\n– Nije samo korišćenje opreme kad se nešto desi, mi ćemo sa vozilima i preventivno da radimo. Uključićemo u funkciju javna preduzeća, kao i profesionalne jedinice, jer oni takva vozila nemaju. Osposobićemo se da u slučaju vanrednih situacija možemo brzo da regujemo. Vrlo brzo ćemo formirati i jedinicu civilne zaštite – istakao je Čedomir Janjić, gradonačelnik Zrenjanina.\nTagovigrad oprema vanredna situacija\nSJAJNA SEZONA ZA ALEKSANDRA VUKOJA\nFOTO DANA : Sedam decenija Narodnog pozorišta „Toša Jovanović“


Vučić: Istražićemo sve i o jednom od najbogatijih tajkuna, njegovom visočanstvu Đilasu - B a l k a n o i d\nHome » Frederik Harhof » Haški tribunal » Izuzeće » Suđenje » Sudija » Vojislav Šešelj » Vučić: Istražićemo sve i o jednom od najbogatijih tajkuna, njegovom visočanstvu Đilasu\nVučić: Istražićemo sve i o jednom od najbogatijih tajkuna, njegovom visočanstvu Đilasu\nPotpredsednik Vlade Srbije Aleksandar Vučić odbacio je danas kao maliciozne optužbe šefa poslaničke grupe Demokratske stranke (DS) Borislava Stefanovića da širi strah i najavio da će biti "istraženo sve" o lideru DS Draganu Đilasu, koga je označio kao jednog od najbogatijih tajkuna.\n- Pominjete diskove, Banane i ne znam šta, a da ne naljutite (lidera socijalista i premijera Ivicu) Dačića da vas ostavi da pljačkate Beograd, ali moram da vam kažem da će i to biti istraženo. Biće istraženo sve i o Vučiću i o Dačiću, ali i sve o jednom od najbogatijih tajkuna u ovoj zemlji, njegovom visočanstvu Draganu\nDjilasu - rekao je Vučić u skupštinskoj raspravi o izboru rekonstruisane Vlade.\nVučić je naveo da smeta Đilas i Stefanoviću jer oni hoće da "niko ne sme čak ni da primeti" da su oni najbogatiji i da "imaju monopole na sta hoće".\n- Nikada vas se nisam plašio, mene vaše bogatsvo ne plaši, nego me inspiriše da po kriminalu i korupciji udarim još jače. Kažete 'ministarstvo straha', valjda zato što sam jedini koji se ne plaši Đilasa, njegovog bogatstva i njegovih medija, i jer sam jedini koji se ne plaši da se obračuna sa kriminalcima i iz vaših i iz naših\nredova - rekao je Vučić.\nVučić: Uhapsiću Šarića\nVučić je naveo da se od čelnika DS razlikuje po tome što će on uhapsiti odbeglog narko bosa Darka Šarića.\n- Zašto ga Đilas i vi niste uhapsili, a ja vam garantujem da ću ja da ga uhapsim i u tome se razlikujemo. To je razlika u rezultatima, četiri godine ste ga jurili i niste ga uhvatili - rekao je Vučić.\nVučić je naveo da je aktuelnoj Vladi ostalo da uhapsi kriminalne grupe koje prethodna vlast nije uhapsila, poput niške grupe Zorana Ajkovića, zvanog Ajkula.\nVučić je ponovio da će funkcioner njegove Sprske napredne stranke (SNS) Vladimir Cvijan biti procesuiran i pozvao DS da, ako ima, dostavi dokaze o pretnjama koje je Cvijan navodno uputio sudiji Višeg suda, ali da to ne budu pisane izjave članova DS.\n- Što se tiče prisluškivanja, osobe koje su pokušala da prisluškuju predsednika i premijera, privedene su četiri osobe - rekao je Vučić.\nVučić je odbacio navode Stefanovića da je povećana nezaposlenost tokom poslednjih godinu dana.\n- U Srbiji je 2008. godine nezaposlenost iznosila 14,8 odsto, a kada je DS došao na vlast, posle četiri godine nezaposlenost je bila najveća u Evropi, 25,9 odsto, a danas 24,3 odsto. Ako je 24,3 u poređenju sa 25,9 odsto rastuća nezaposlenost, onda je Stefanović u pravu - rekao je Vučić.\nUštedećemo 500 miliona evra\nOdbacio je i optužbe da Zakon o javnim nabavkama nije doneo planirane uštede.\n- Kažete da je Zakon o javnim nabavkama trebalo da donese 800 miliona evra uštede. Pokazujete elementarno neznanje, jer će se efekti videti tek u aprilu sledeće godine, posle godinu dana primene tog zakona. Očekujemo između 300 i 500 miliona evra, a to će biti poznato tek posle godinu dana primene - rekao je Vučić.\nNaveo je da je ukinuto 19 agencija, ali da je EU tražila da se vrate dve i naknadno još jedna, pa je ukinuto 16 od mnogobrojnih koje su "izmišljene za udomljavanje kadrova DS".\n- Kako smo to zaposlili 10.000 partijskih ljudi, da li je to na sednici DS sa Đilasom dogovoren takav napad, kako vam padne na pamet - upitao je Vučić.\nVučić je naveo da je 2000. godine u državnoj upravi bilo zaposleno 9.870 ljudi a da je do 2012. godine zaposleno još 19.000 ljudi.\nVučić je naveo i da vlast ne zloupotrebljava pritvor kao kaznu.\nVučić: Bićete iznenađeni predmetom "ATP Vojvodina"\n- Vi ste Gorana Kneževića držali u pritvoru 14 meseci i na kraju je oslobođen i vi nama solite pamet o zloupotrebi pritvora. Uništili ste čoveku život, ima četvoro dece, niste mogli da podignete optužnicu 14 meseci, a kada ste je podigli, toliko je bila jaka da je oslobođen - rekao je Vučić.\nVučić je upitao Stefanovića zašto kandidat za ministra Igor Mirović nije uhapšen ranije ako je istina da je umešan u sporne privatizacije i naveo da je tužilaštvo obustavilo postupak o tome.\n- Što ga nije uhapsio Miodrag Rakić, imali ste godine da to uradite? Znači da nije kriminalac - rekao je Vučić.\nNaveo je da je predmet o privatizaciji ATP Vojvodine završen.\n- Plašim se da ćete biti iznenađeni - rekao je Vučić Stefanoviću.\nOznake: Frederik Harhof, Haški tribunal, Izuzeće, Suđenje, Sudija, Vojislav Šešelj


30-07-2021 16:14 Ratni izveštaji Naoružanje Svet Planeta\nRusija će dobiti više od deset protivavionskih raketnih sistema S-500 Prometej, prenosi TASS pozivajući se na izvor u vojno-industrijskom kompleksu.\nMinistarstvo odbrane potpisalo je ugovor o isporuci prve serije ovih sistema PVO sa kompanijom Almaz-Antej. „Serijske isporuke započinju u prvoj polovini 2022. godine“, rekao je izvor.\nIzvor je dodao da su trenutno u toku državna ispitivanja zemaljske varijante S-500 Prometej, koja bi trebalo da budu završena krajem ove godine.\nSagovornik agencije je napomenuo da je ovaj PVO sistem sposoban da uništi ciljeve na dometima do 500 kilometara i nadmorskim visinama do 200 kilometara. Izvor je priznao da bi se u budućnosti mogla pojaviti brodska verzija Prometeja.\nU junu je američki časopis The National Interest napisao da će obećavajući američki strateški stelt bombarder B-21 Raider biti neranjiv za ovaj PVO sistem.\nU maju je isti list objavio da je S-500 Prometej sposoban da uništi američke lovce pete generacije F-22 Raptor i F-35 Lightning II.


Dačić Crnoj Gori: Ovo može izazvati velike probleme | Crna Gora i Srbija | Al Jazeera Balkans\nDačić upozorava Podgoricu ako usvoji najavljeni Zakon o vjeroispovijesti kojim se predviđa i oduzimanje imovine SPC-a.\n'Zar neko stvarno misli da će zauzeti Ostrog i oteti ga od SPC-a?', upitao je DačićEPA\nŠef srbijanske diplomatije Ivica Dačić ocijenio je da je odgovor crnogorske Vlade na molbu predsjednika Srbije Aleksandra Vučića da ne ugrožavaju imovinu Srpske pravoslavne crkve (SPC) u Crnoj Gori neprimjeren i upozorio na teške posljedice po odnose dvije zemlje, ako ta zemlja usvoji najavljeni Zakon o vjeroispovijesti kojim se predviđa i oduzimanje imovine SPC-a.\n"Zar neko stvarno misli da će zauzeti Ostrog i oteti ga od SPC-a? Od koga da ga otme i uzme? Svima savetujem da ne idu protiv svetinja, niko nije dobro prošao ko je išao protiv svetinja", poručio je Dačić u izjavi za RTV Srbije.\nDačić je rekao da Crna Gora godinama unazad pokušava na antisrpskim stavovima gradi svoj položaj i međunarodni identitet, prenosi Tanjug.\nUkazao je da je Vučić pokazao prijateljski odnos i da je istakao da ne želi da kvari dobre odnose sa Crnom Gorom već je zamolio da se ne izazivaju sukobi i problemi i podsjetio da Srbija i Crna Gora nikada u historiji nisu radile jedna protiv druge.\n"Ovo može da izazove velike probleme", rekao je Dačić.\nOn je ocijenio da se Vučić ponio časno, sa željom da se spriječe sukobi i da je Srbija pokazala prijateljski odnos.\n"Zamislite kada bi Srbija probala da donese sličan zakon koji se odnosi na neke druge narode koji žive kod nas", rekao je Dačić i pozvao Crnu Goru da ne ide tim putem.\nDačić je rekao da se u Crnoj Gori više od 30 posto stanovnika izjašnjavaju kao Srbi, ali da se u tom zemlji shvataju kao antidržavni element.\nOn je istakao da je mnogo bilo odluka crnogorskih vlasti u tom pravcu, a da je jedna od njih i priznanje nezavisnosti Kosova kada, kako je naveo, Crna Gora nije išla samo protiv srbijanskih interesa već i protiv crnogorskih interesa.\nMinistar je rekao da Beograd može da protestiraju i da na prijateljski način proba da utiče da se te stvari ne dešavaju, ali je rekao da Crna Gora to tumači kao miješanje u unutrašnje stvari.\nDodao je da su se onda svi miješali u unutrašnje stvari Srbije kada su priznali Kosovo.\nDačić je upozorio da će odluka crnogorskih vlasti izazvati teške posljedice u odnosima dvije zemlje i dodao da smatra da svi treba da se okrenu nečem drugom jer običan narod u Crnoj Gori ne podržava takve stvari.\nMinistar je rekao i da nije čuo toliko izjava od raznih vladika tim povodom a da je bilo mnogo nastupa predstavnika SPC-a o drugim političkim pitanjima. "Ako imate hrabrosti da napadnete Vučića i Dačića zbog neke ideje, valjda smete sad nekoga u Crnoj Gori zbog toga", rekao je Dačić.\nDačić je rekao da se i ranije zalagao za jače mjere prema onima koji ne poštuju interese Srbije.\nPodgorica poručila Vučiću: Sami odlučujemo o Crnoj Gori


Više od 70 Štrpčana okupilo se kako bi izrazili svoje nezadovoljsto, ali ovog puta stiglo im je jasno upozorenje: “Svako ko se približi mašinama biće uhapšen i procesuiran”. Prema njihovim tvrdnjama, ova kompanija danas nije imala neophodno odobrenje kako bi nastavila radove.\n„Svako ko se približi mašinama biće uhapšen i procesuiran“\nDvadesetak pripadnika Specijalne jedinice Kosovske policije i petnaest lokalnih policajaca dopratili su danas predstavnike firme „Metkos Group“ do mesta Obereke kako bi nastavili sa izgradnjom mini hidrocentrale. Kao i prethodnih meseci, meštani Štrpca – njih sedamdeset, okupilo se kako bi zaustavili radove, ali danas u tome nisu uspeli, rekao je za KoSSev meštanin Štrpca, Stojan Joksimović.\n„Džipovi specijalnih jedinica stigli su danas na teren bez bilo kakvog pregovaranja i poručili su nam da imaju stroga naređenja da svako ko se približi mašinama bude uhapšen i procesuiran“, kaže Joksimović.\nMeštani Štrpca, kaže, podsetili su ih da je na poslednjem sastanku na ovu temu dogovoreno da „nema nastavka radova dok se ne pronađu pravna rešenja“.\nTvrdi da im je komandir Specijanih policijskih jedinica rekao da nemaju ništa protiv njih, ali da danas neće dozvoliti bilo kakvo prilaženje mašinama i zaustavljanje radova. Poručeno im je da se obrate svojim opštinskim zvaničnicima, da „oni sada nemaju ništa sa njima“.\n„Međutim, ovde na sceni je pre svega jedan javašluk i demonstracija sile, gde nas oni šalju kod naših pretpostavljenih i kažu da sada ništa nemamo sa njima. Mi smo pokušali da nađemo neke zvaničnike naše, ali nikog nismo uspeli da nađemo, potrefilo se da su svi sada na odmoru“, objasnio je.\nJoksimović je naveo i to da ova kompanija danas nije imala neophodno odobrenje kako bi nastavila sa radovima.\n„Oni nemaju ništa, dobili su neki dopis, imejl nekog direktora urbanizma, reč je o predlogu koji je dobijen iz Prištine – koji nije overen, niti pečatiran“.\n„Narod razočaran – pretpostavljeni se kriju, Srbija ćuti“\nDanašnju akciju policije Joksimović ocenjuje kao demonstraciju sile, ali i da dok se „bespravni radovi“ nastavljaju izostaje podrška, kako opštinskih zvaničnika tako i države Srbije.\n„Danas je totalna demonstracija sile i plašim se da će ovo proizaći u krupnu problematiku jer se narod toliko razočarao da niti ga Srbija kontaktira, pomaže, daje zaleno svetlo, niti naši pretpostavljeni koji se samo kriju. Kažu da su uz narod, a niko neće ispred naroda da izađe. Igramo neko vrzino kolo – jedni nas šalju kod jednih, drugi kod drugih, a izgradnja se nastavlja bez ikakvog pravnog osnova“, kaže Joksimović.\n26.05.2020 Povratak u školske klupe 1. juna (606)


Mjesto Crne Gore je u EU | EUME\nNaslovnica Info Press info Mjesto Crne Gore je u EU\n„Raduju entuzijazam i zajednička volja svih državnih struktura na putu ka EU i u tom pravcu možete računati na nastavak podrške Francuske pregovaračkom procesu i vašim naporima za dostizanje punopravnog članstva u Uniji“, saopšteno je tokom sastanka glavne pregovaračice, Zorke Kordić sa predstavnicima Senata Francuske.\nDelegacija francuskih senatora je pohvalila posvećenost institucija i pregovaračke strukture sprovođenju reformi neophodnih za članstvo u EU. Prenijeli su svoje utiske da u “Crnoj Gori postoji snažna i jasna volja za Evropom” i da je odgovornost svih aktera u procesu time veća prema 75% onih koji podržavaju članstvo u EU, naročito prema mladima. Istakli su zadovoljstvo činjenicom da je, u okviru Evropskog parlamenta za saradnju sa zemljama Zapadnog Balkana, prihvaćena kandidatura francuskog Senata za saradnju sa Skupštinom Crne Gore, čime će se, kako su kazali, dodatno osnažiti podrška Crnoj Gori i intenzivirati saradnja u procesu evropske integracije.\nGlavna pregovaračica je istakla da je politička podrška država članica EU, posebno Francuske, od velikog značaja za prelazak u novu fazu pregovora, koja podrazumijeva postepeno zatvaranje pregovaračkih poglavlja. U tom kontekstu, ona je ukazala na značaj pojačanog prisustva Francuske u regionu za proces proširenja. Kako je istakla, Crna Gora je opredijeljena da, zajedno sa Francuskom, radi na afirmisanju i promociji projekta Nove metodologije, koji je upravo francuska inicijativa.\n„Evropska integracija predstavlja snažan kohezioni faktor crnogorskog društva, a visoka podrška građana članstvu u Uniji, predstavlja impuls da nastavimo u što dinamičnijem ritmu i zadržimo entuzijazam na tom putu„ kazala je Kordić.


Promocija priručnika „Vodič za bezbednost dece“ | OSCE\nVodič za bezbednost dece je predstavljen u osnovnoj školi ,,Pavle Popović” u Vraniću, opština Barajevo, Beograd, 12. februar 2018. godine. (OSCE/Milan Obradović)\nŠef Misije OEBS-a u Srbiji, ambasador Andrea Oricio, pozdravlja Jelu Stevanović, direktorku osnovne škole ,,Pavle Popović” u Vraniću, Beograd, 12. februar 2018. godine. (OSCE/Milan Obradović)\nAmbasador Oricio (D) i ministar unutrašnjih poslova i potpredsednik Vlade Republike Srbije Nebojša Stefanović (L) stižu na promociju priručnika za učenike, nastavnike i roditelje, Beograd, 12. februar 2018. godine. (OSCE/Milan Obradović)\nAmbasador Andrea Oricio, šef Misije OEBS-a u Srbiji, na promociji priručnika govori o opasnostima sa kojima se mladi suočavaju, o značaju saradnje i mogućnostima koje mladi imaju da se uključe i pobrinu za svoju bezbednost, Beograd, 12. februar 2018. godine. (OSCE/Milan Obradović)\nAmbasador Oricio, ministar Stefanović i učenici šestog razreda osnovne škole ,,Pavle Popović” iz Vranića prate predavanje o zloupotrebi alkohola i droga, Beograd, 12. februar 2018. godine. (OSCE/Milan Obradović)\nAmbasador Oricio (D) i ministar Stefanović (L) rukuju se posle promocije priručnika ,,Vodič za bezbednost dece“, Beograd, 12. februar 2018. godine. (OSCE/Milan Obradović)


Vučić: Važano je da Srbi izađu na izbore i glasaju za Srpsku listu! - Radio televizija Pančevo\n7. februara 2021. 7. februara 2021. 0129\nPredsednik Srbije Aleksandar Vučić pozvao je danas Srbe na Kosovu i Metohiji da izađu na predstojeće izbore i glasaju za Srpsku listu, dodajući da je to važno jer je očigledno da se stvari komplikuju.\nNa pitanje novinara TV Most o predstojećim izborima, predsednik Vučić je rekao da svi Srbi kojima je to dozvoljeno izađu na izbore 14. februara. On je još jednom pozvao sve Srbe na Kosovu i Metohiji da svoj glas daju Srpskoj listi.\nNapomenuo je da je 16.000 do 17.000 Srba izbačeno sa sa izbornih spiskova, pa im je na taj način uskraćeno pravo da glasaju za Srpsku listu. A to je važno kako bismo imali nekog od institucionalnih predstavnika u privremenom vlastima koji bi mogli pomoći našem narodu i držali sa svojim Beogradom i Srbijom čvrstu vezu, kazao je on.\nVučić je naglasio da je to veoma bitno, jer je očigledno da se stvari komplikuju, kao i oko Republike Srpske, jer će pritisci biti mnogo veći i teži.\nPredsednik Vučić: Nastavljamo ulaganja u Vojsku Srbije, čuvajte zemlju\nOd sutra testiranje na antitela koronavirusa, na lični zahtev


Faktor | Vlada RS-a predložila NSRS-u izmjenu odluke o zaduženju sa 315 miliona na 678 miliona KM\n14.05.2020. / 14:03\nMinistarstvo finansija RS-a predložilo je NSRS-u izmjenu Odluke o dugoročnom zaduženju RS-a.\nPrema budžetu za 2020. godinu odluka je iznosila 315 miliona KM, a nova odluka je da to bude 678 miliona KM. Ministrica Zora Vidović je pojasnila da od toga zaduženje na domaćem tržištu može iznositi 354 miliona KM, a da je već uzeto 214 miliona KM, te da ostaje iznos zaduženja od oko 140 miliona KM.\nNa stranom tržištu donesena je odluka o zaduženju od 323,8 miliona KM i to su krediti od MMF-a, Svjetske banke, Evropske komije i Evropske banke za obnovu i razvoj.\n- Mislimo da ćemo sa tim zatvoriti budžet. Ovo je maksimalno zaduženje koje smo predvidjeli - kazala je Vidović.\nGovoreći o Zakonu o zaduženju, dugu i garancijama RS-a, novoj odluci o zaduženju koja je sada predložena i procjeni pada BDP-a za 3,5 posto, Vidović je kazala da se i dalje ne probija zakonski okvir u RS-u.\n- I sa ovom ovom novom odlkukom o zaduženju ne probijamo zakonski okvir, što je dobro, jer su mnoge zemlje morale da mijenaju zakone o zaduženju, jer su najčešće morali da probiju zakone koji su bili na snazi - kazala je Vidović.\nOna je navela da je iz budžeta RS-a u Fond solidarnosti prebačeno 50 miliona KM i da je na računu tog fonda bilo oko 58 miliona KM. Osam miliona KM je uplaćeno od donacija pravnih i fizičkih lica i od radnika iz javne uprave koji su izdvajali postotak od martovske plaće.\n- Trenutno je 12,7 miliona KM u Fondu, a ostalo je sve isplaćeno za obaveze prema privredi, zdravstvu i policiji. I u narednom periodu punit ćemo Fond solidarnosti i izvršićem sve naše obaveze - dodala je Vidović.\nOna je kazala danas i da odluka o eventulanoj pomoći medijima u ovom entitetu, može da bude donesena samo na sjednici Vlade RS-a, a precizirala je da to pitanje još nije razmatrano.\nOna je, komentarišući ranije najave lidera SNSD-a Milorada Dodika o podršci incijativi za pomoć medijima u RS-u, navela da bi taj novac trebalo da se isplati iz Fonda solidarnosti RS-a, kao što je to urađeno za zdravstvene radnike i policajce.\n- Da li će je biti i kolika će biti, vidjet ćemo u naredenom periodu. Nismo to još razmatrali - rekla je Vidović.\nOna je istakla da po njenom mišljenju mediji treba da dobiju pomoć.\n- Posao medija u ovom periodu je bio jako težak i mislim da su radnici u medijima bili izloženi isto kao i u drugim sektorima koji su dobili te naknade - zaključila je Vidović.\nZora Vidovićzaduživanje RS-aVlada RS-aNSRS\nKalinić u ratu\nAmbasadori kvinte i EU o zaključcima NSRS-a: Entiteti nemaju pravo otcjepljenja, OHR može zatvoriti samo PIC\nAhmed boluje od tumora limfnih žlijezda, za liječenje potrebno 60.000 KM


Senka Jovović (Foto Radio Goraždevac)\nSenka Jovović je uzela venac sa spomenika i odnela ga u policijsku stanicu i izjavila za radio Goraždevac da je ovaj čin jako teško podnela.\n"Dodao nam je so na ranu. Zašto nije došao da kaže da se pronađu ubice. To bi mu bilo bolje kao predsedniku, a ne ovako", kazala je Senka.\nOna je kazala da je putem televizije čula za dolazak Hašima Tačija u Goraždevac i polaganje venaca na spomen ploču nastradalim srpskim žrtvama.\n"Odmah sam izašla i videla dva buketa. Otvorila sam onaj koji je ranije donet, a za drugi sam pretpostavila da je taj (Tačijev). Ovako se srce njegovo iščupalo kao što sam ja ovo cveće. Poslala bih mu poruku da ovo cveće dođe da uzme i ponese njegovoj deci. Moje dete i mali Panta imaju žive roditelje i imaju koga da im nosi cveće", kaže Senka Jovović.\nRoditelje stradale dece na bistrici najviše boli to što ni posle 13 godina nema nikakvih pomaka u istrazi ubistva dvoje i ranjavanja četvoro srpske dece u Goraždevcu.\n"On bolje da je došao i da mi je pokazao ubicu. Da kaže ovaj vam je ubio dete i da mu se sudi, da se postigne neka pravda", dodaje Senka.\nPredsednik Kosova Hašim Tači juče je položio cveće na spomen ploču koja je, između ostalog, posvećena stradanju dece na reci Bistrici, a i kako nosi naziv, žrtvama albanskih terorista.\nTokom noći je pretučen i Milosav Pavlović koji se u centru Goraždevca fotografisao sa Hašimom Tačijem, a slučaj je prijavljen policiji.


Kozara (KOZARA) - Film - mojtv.net\nKozara (1962) prvi je partizanski film poznatoga reditelja Veljka Bulajića, poznatoga upravo po ratnim filmovima kao što su Bitka na Neretvi i Rat, kao i filmovima koji nastavljaju tu tematiku, Atentat u Sarajevu i Titovi memoari. To je adaptacija jedne od najtežih bitaka koje su se vodile tokom Drugog svetskog rata na teritoriji bivše Jugoslavije, na planini Kozari.Tamo je u leto 1942. došlo do protivofanzive sila Osovine koje su opkolile i napale partizane.\nU leto 1942. godine, u severozapadnom delu Bosne i Hercegovine, Nemci i njihovi saveznici odlučuju da se reše partizana koji su zauzeli sve obližnje šume oko planine Kozare. Sa svojim trupama opkoljavaju planinu i započinju operaciju. Partizani , sa malo oružja i puno ranjenika, moraju se nekako odbraniti, a dodatno im otežava i sve veći broj izbjeglica koji pristižu iz okolnih sela. Iako nedovoljno pripremljeni, upustiće se u tešku bitku u kojoj će poginuti mnogo partizanskih vojnika...\nTri britanska vojnika na neprijateljskoj teritoriji poslednjih dana Drugog svetskog rata\n95min, Engleska 1968


BIVŠI DIREKTOR RRA „JUG“: DRŽAVA IZDVAJA PET MILIONA EVRA GODIŠNJE ZA SUBVENCIONISANJE SVEGA 150.000 PUTNIKA „ER SRBIJE“ IZ NIŠA\nKatastrofalna popunjenost aviona na 12 „linija od javnog značaja“ na niškom aerodromu, koja prošlog meseca nije prešla 40 odsto, pokazuje da te linije ne služe zadovoljavanju potreba građana već predstavljaju način za još jedno upumpavanje budžetskog novca “Er Srbiji“, koja na tim linijama leti, kaže Bojan Avramović\nAvramović dodaje da ove linije nisu PSO linije (linije koje predstavljaju „javni servis“), kako ih Vlada Srbije tretira, jer su međunarodne, a u Evropskoj uniji PSO linije su isključivo unutardržavne i služe za povezivanje delova zemlje kod kojih postoje problemi u saobraćajnoj komunikaciji\nLinije sa niškog aerodoma nisu PSO linije ni zbog toga što ne pružaju podršku razvoju turizma, i to kroz javni, transparentni i fer postupak izbora avioprevoznika, kakva je praksa u EU, a što sa izborom linija i „Er Srbije“ kao avioprevoznika nije bio slučaj\nOčigledno je da se prilikom određivanja 12 „linija od javnog značaja“ iz Niša prioritetno brinulo da te linije „gađaju“ linije postojećih aviokompanija, odnosno „Rajaner“ i „Viz er“, koje lete iz Niša, kao i da se one ni na koji način ne preklope i ugroze linije „Er Srbije“ iz Beograda\nAvramovićevo reagovanje usledilo je nakon nedavnog saopštenja Aerodroma Niš da se “od početka znalo da će ovih 12 linija biti neisplative i da će država pokrivati gubitke „Er Srbiji“, te da one baš zato što su nekomercijalne i predstavljaju linije od javnog značaja\nAerodrom je naveo da u zemljama Evropske unije (EU) postoji 176 linija od javnog interesa (PSO linije) koje države članice „podržavaju na isti način“ i da je procenat popunjenosti njihovih aviona „u većini slučajeva lošiji od popunjenosti linija iz Niša“\nSrbija će izdvajati enormnih pet miliona evra godišnje za svega 150 hiljada putnika koji će leteti avionima „Er Srbije“ sa niškog aerodroma na 12 „linija od javnog značaja“, koje su katastrofalno popunjene, a i po evropskim merilima nisu linije od javnog značaja, kaže Bojan Avramović, bivši direktor Regionalne razvojne agencije “Jug” (RRA “Jug”).\nRRA „Jug“ je u vreme dok je Avramović bio na njenom čelu kroz studije i elaborate uređivala poslovanje aerodroma „Konstantin Veliki“ u redovnom saobraćaju i određivala cene aerodromskih usluga.\nAvramovićevo reagovanje usledilo je nakon nedavnog saopštenja Aerodroma Niš da se “od početka znalo da će ovih 12 linija biti neisplative i da će država pokrivati gubitke ’Er Srbiji’“, te da one baš zato što su nekomercijalne i predstavljaju linije od javnog značaja.\nAerodrom je naveo da u zemljama Evropske unije (EU) postoji 176 linija od javnog interesa (PSO linija) koje države članice „podržavaju na isti način“ i da je procenat popunjenosti njihovih aviona „u većini slučajeva lošiji od popunjenosti linija iz Niša“.\nAvamović je, inače, izračunao da je prošlog meseca popunjenost aviona „Er Srbije“ iz Niša bila manja od 40 odsto, odnosno da je iz državnog budžeta plaćeno najmanje 4.500 praznih mesta, pošto je na tim letovima instalirano 8.500 sedišta, a broj putnika porastao za samo 3.777.\n– Najnovija “opravdanja” da je normalno da su avioni “Er Srbije” poluprazni jer je reč o nekomercijalnim linijama, te da je takva i evropska praksa, protivna su zdravom razumu, logici i ekonomskim zakonima. Činjenica je da će država Srbija, kako stvari sada stoje, sa pet miliona evra godišnje subvencionisati svega 150.000 putnika. Čak i da je popunjenost mnogo bolja, ta cifra ne može da pređe 220 hiljada putnika godišnje. U Srbiji su, dakle, angažovana enormna sredstva u odnosu na okruženje, a rezultat je više nego poražavajući- ocenjuje on.\nPrema njegovom mišljenju, katastrofalna popunjenost aviona na 12 „linija od javnog značaja“ na niškom aerodromu „već jasno pokazuje da te linije ne zadovoljavaju potrebe građana, već služe isključivo za još jedno upumpavanje budžetskog novca ‘Er Srbiji’“.\nOn kaže da i pored ogromnih finansijskih sredstava „’Er Srbija’ ne može da isporuči ni približno zadovoljavajući rezultat u Nišu” iz više razloga.\n– U najvažnije razloge spada činjenica da model finansiranja ovih “linija od javnog značaja” nije model PSO (linija koje predstavljaju „javni servis“) po standardima EU, a da ne predstavlja ni finansiranje turizma ili povezanosti regiona, za šta u EU takve linije služe- kaže on.\nPodjednako važni razlozi za neuspeh su i što se nije prioritetno brinulo o potrebama građana već o tome da te linije „gađaju“ linije postojećih aviokompanija, odnosno loukostera „Rajaner“ i „Viz er“, koje lete iz Niša, kao i da se one ni na koji način ne preklope i ugroze linije „Er Srbije“ iz Beograda, dodaje Avramović.\nOn precizira da je tačno da Hrvatska, Norveška, Švedska, Velika Britanija i druge evropske zemlje subvencionišu PSO linije, ali da je tačno i da nijedna od njih nije međunarodna- kao što su linije „Er Srbije“ iz Niša, već da služe za povezivanje unutardržavnih regiona koje je otežano zbog konfiguracije terena.\nŠkotska, Norveška ili Švedska PSO linije uglavnom koriste za povezanost sa slabo naseljenim ostrvima, a Hrvatska za unutrašnji promet, između gradova ili sa primorskim aerodromima, kaže.\nTakođe, PSO linijama u Evropi pruža se podrška razvoju turizma, ali se izbor aviokompanija sprovodi kroz javni, transparentni i fer postupak, što sa izborom linija i “Er Srbije“ u Nišu „nije bio slučaj”.\n– Po ovom modelu, države i druge institucije, kakve su recimo turističke organizacije ili privredne komore, subvencionišu aviokompanije po dolazećem putniku, tako da te kompanije moraju da “zarade” subvenciju, a pri tom same biraju destinacije, pošto su odgovorne za dovođenje turista i punjenja aviona- kaže Avramović.\nNacionalni prevoznik “Er Srbija” pobedio je aprila ove godine na međunarodnom tenderu za izbor avio-prevoznika na 12 subvencionisanih linija iz Niša, kao ponuđač sa „jedinom ispravnom ponudom“.\nVlada Srbije je mesec dana ranije saopštila da će letovi na tim linijama od javnog interesa biti subvencionisani u periodu od 1. jula 2019. do 30. juna 2023. godine, a da je za tu namenu iz republičkog budžeta planirano 1,8 milijardi dinara, odnosno 600 miliona godišnje.\nPrema saopštenjima nadležnih, linije od javnog interesa predložio je Grad Niš, što su nezvanični izvori delimično negirali, tvrdeći da je „konačnu reč imala Vlada, koja je prioritetno vodila računa da te linije pogoduju „Er Srbiji“.\n– Zašto kao linije do javnog značaja nisu ustanovljene one koje idu prema Francuskoj, koja je druga u Evropi po broju srpske dijaspore, odmah iza Nemačke? Ili one ka Norveškoj, koja je donirala sedam miliona evra da se niški aerodrom osposobi 2003. godine? Ili one prema Turskoj, koja ima veliki broj investitora na jugu Srbije? Ili one ka Holandiji, iz koje je u Niš dolazio veliki broj turista dok je „Viz er“ držao liniju do Ajndhovena?- pita Bojan Avramović.